ΕΡΕΥΝΩ!!! ΑΡΑ ΥΠΑΡΧΩ !!! ( What the Bleep Do We Know? ): Τα νομίσματα των 9 οδών μαρτυρούν ότι οι Καρυάτιδες στην Αμφίπολη είναι μαινάδες του Διονύσου και ο τάφος είναι θρακικός ναός του\nΤα νομίσματα των 9 οδών μαρτυρούν ότι οι Καρυάτιδες στην Αμφίπολη είναι μαινάδες του Διονύσου και ο τάφος είναι θρακικός ναός του\nΑκόμα και η καθαρά μακεδονική ιστορία, έχει στην προ-Φιλίππου εποχή της, τουλάχιστον δυο αιώνες λαμπρής ιστορίας, η οποία δεν φαίνεται ν’ απασχολεί κανέναν και πρωτίστως το υπουργείο Παιδείας. Εάν κάποιος είχε ασχοληθεί μ’ αυτήν, τότε θα αποκαλύπτονταν κι άλλες ιστορικές παράμετροι, οι οποίες θα αναδείκνυαν κι άλλους ελληνικούς πολιτισμούς, οι οποίοι θα ήταν ικανοί, ή/και ικανότεροι, στην κατασκευή μνημείων, ομοίων με αυτό του λόφου Καστά! Εάν η ανακάλυψη-αποκάλυψη του μνημείου, ήταν λίγο έως πολύ δυτικότερα, τότε η ταυτότητα του μνημείου θα ήταν οπωσδήποτε μακεδονική. Διότι εκεί τίποτε δεν διασταυρωνόταν με την μακεδονική κυριαρχία. Η θέση αυτού όμως, πέραν του θεϊκού ποταμού Παλαιστίνου (νυν Στρυμόνος), μπορεί να δείχνει άλλα πράγματα, και έτσι να αποκαλύπτει την ανεπάρκεια γνώσεως Ιστορίας, και από «ειδικούς» καθηγητές. Συζητώντας με τον Σερραίο νομισματολόγο κ. Αστέριο Τσίντσιφο, μου είπε «πολύ φοβούμαι ότι η χρονολόγηση του μνημείου και η θεωρία του τάφου, έγινε στα πλαίσια του μονόδρομου και ο κίνδυνος να διαψευστεί είναι τεράστιος. Φοβούμαι επίσης, ότι ο αποπροσανατολισμός που προκαλείται είναι τόσο βαθειά ριζωμένος, που κάνει τους υπεύθυνους τυφλούς. Βλέπουν αυτό που θέλουν να δουν και είναι αδίστακτοι στην δικαιολόγηση των αδικαιολόγητων. Από την ανακάλυψη του περιβόλου ακόμα, έπρεπε να υπάρξει προβληματισμός».\nΟ υπεύθυνος αρχιτέκτων είπε πως «η τυπολογία αυτού του περιβόλου δεν υπάρχει αλλού στην Μακεδονία. Αρχιτεκτονικά πρόκειται για ένα υβρίδιο». «Πολύ σωστά», απαντά ο κ. Τσίντσιφος, «έχοντας μακεδονικές παρωπίδες, έτσι είναι. Αναρωτήθηκε όμως μήπως η τυπολογία αυτού του περιβόλου, έρχεται από αλλού, είναι δανεισμένη δηλαδή από άλλον πολιτισμό και ίσως μάλιστα από άλλη προγενέστερη εποχή; Εάν το διερευνούσες και δεν ανακάλυπτες τίποτε, τότε πραγματικά θα επρόκειτο για υβρίδιο». Κάποτε θα πρέπει οι αρχαιολόγοι να καταλάβουν πως δεν μιλούν μόνον οι επιγραφές. Οι λαλίστατοι πρόγονοί μας, εάν ήταν επιλογή τους να μην γράψουν, τότε σίγουρα είχαν βρει τον τρόπο να μας τα πουν αλλιώς. Έτσι χιλιάδες ανεπίγραφα νομίσματα, όπως του Παγγαίου, λ.χ. απέκτησαν πλέον «φωνήή» και ταυτότητα, χάρι στην 20ετή άοκνη εργασία του κ. Τσίντσιφου, που κυκλοφόρησε σε βιβλίο με τον τίτλο «Πέριξ Παγγαίου ήπειρος». Βάσει αυτής, τα νομίσματα του Παγγαίου λειτουργούσαν σαν «συγκοινωνούντα δοχεία», αποκαλύπτοντας έτσι επικράτειες, πόλεις, αποίκους, συνεργασίες, πανίδα, χλωρίδα κ.ά. Τα νομίσματα είναι γραπτή μαρτυρία, κι ας μην είναι επιγραφική, κι ας μην την λαμβάνουν ως τέτοια οι «επιγραφολόγοι», και μπορούν να βρουν εφαρμογή στην αναγνώριση μνημείων, όπως λ.χ. αυτό του λόφου Καστά στην Μεσολακκιά Αμφιπόλεως.\nΟι περίφημες βουβές για τους αρχαιολόγους σφίγγες που ανακαλύφθηκαν, πέρα από την επιβλητική και φρουριακή παρουσία τους εκεί, μαρτυρούν και κάτι άλλο: Οι σφίγγες αφορούσαν τις Εννέα Οδούς, που ήταν κέντρο της διονυσιακής λατρείας. Γραπτοί μάρτυρες και τα αγγεία! Απ’ τα νομίσματα αυτά μάθαμε επίσης ότι όπου σφίγγα, υπάρχει απαραίτητα εκεί κρασί και Διόνυσος! Η σφίγγα ήταν σύμβολο και των Θηβών, και της Νάξου, και της Χίου, κ.ά. Όλες κρασοπεριοχές! Και με τον έναν ή τον άλλο σχετιζόμενες με την Θράκη, τον θεό της τον Διόνυσο και την μυθολογία της… Αλλά όλη η αρχαία Ελλάδα ήταν γεμάτη σφίγγες… Που είχαν ίδιον να κρατούν κλειστό το στόμα τους για να μην αποκαλύψουν μυστικό. Οι Έλληνες είναι ο μόνος λαός που εκ της ιδιότητος αυτής της μυθικής σφιγγός, έχει δημιουργήσει μια παροιμιώδη φράση: «Σφίγγω τα χείλη μου ή τα δόντια μου ή την καρδιά μου», λέμε, όταν θέλουμε να πούμε ότι θα τα μετατρέψουμε σε κλειστή σφίγγα και όχι φυσικά ότι θα τα βάλουμε σε κάποια μέγγενη να τα σφίξουμε… Αυτό από μόνο του, κάνει την σφίγγα ελληνικής εμπνεύσεως σύμβολο.Αλλά όπου και να στρέψω το βλέμμα μου στην Μακεδονο-Θράκη μας, σφίγγες θα δω… Στις εργασίες του Μετρό στην Θεσσαλονίκη, προς την Χρυσή Πύλη, πήλινο ειδώλιο σφίγγας (του 2ου π.Χ. αι.). Κεφάλι σφίγγας και στην αρχαιολογική θέση στο Καραμπουρνάκι, στο Μικρόν Έμβολον, ως διακόσμηση ενός κορινθιακού αγγείου. Στην Πέλλα υπάρχουν ακέφαλες σφίγγες σε αρχαία ακροκέραμα. Στην Πεντάβρυσο Καστοριάς, σε ανασκαφές 12 αρχαίων βασιλικών τάφων-αρχόντων της Ορεστίδος χώρας, ευρέθησαν πολλά και αξιόλογα ευρήματα, μεταξύ των οποίων και σφίγγα.\nΤο τόσο απλούν του πράγματος, όμως, έγινε τόσο… περίπλοκο από την… άγνοια υπάρξεως σφιγγών στην περιοχή!.. Άρχισαν καινούργιες θεωρίες και πυρετώδεις αναζητήσεις για την παρουσία σφιγγών σε μακεδονικούς τάφους! Έως και σφίγγα στην περικεφαλαία του μεγάλου στρατηλάτη εντοπίσθηκε! Τι κι αν οι σφίγγες αποδεδειγμένα ανήκαν στην τοπική θρακική μυθολογία και προ-υπήρξαν ως νομισματικό θέμα των Εννέα Οδών! Η άγνοια της θρακικής μυθιστορίας είναι τεράστια! Και τεράστια απώλεια για τους Έλληνες και τα Ελληνόπουλα! Η εξαίρεση έγινε κανών… Και πάμε παρακάτω. Δεν βρέθηκε, λέει, πόρτα, όπως συνηθιζόταν σε ανάλογους τάφους στην Μακεδονία. Καινούργιος προβληματισμός. Καινούργια εξαίρεση σε μια μακεδονική ταφική συνήθεια. Εξακολουθεί να δουλεύει σε μονόδρομο ο νους, που δεν θεωρεί άλλον ικανό να εκτέλεσε αυτό το έργο, ούτε και να είναι άλλος ο ρόλος του κατασκευάσματος! Ο λαός μας λέει «κουκιά τρώει, κουκιά μαρτυράει»… Κι έτσι άρχισε να γίνεται λόγος για την μοναδικότητα αυτού του έργου, που κατά τους υπευθύνους της ανασκαφής, εξακολουθεί να είναι μακεδονικός τάφος.\nΑκολούθησαν τα δυο γυναικεία αγάλματα… Κι αυτά προκάλεσαν αντικρουόμενες απόψεις. «Καρυάτιδες» τις είπαν οι αθηνοτραφείς επιστήμονες του αθηνοκεντρικού κράτους… Ό,τι είναι έξω από την Αθήνα, δεν είναι αναγνωρίσιμο… «Και για τις σφίγγες και για τις γυναικείες μορφές, όλοι ελπίζουν σε μια επιγραφή, η οποία θα βάλει τα πράγματα στην θέση τους. Εάν έλθει καλώς να έλθει… Εάν δεν έλθει, όμως, τότε ποιού η άποψη θα περάσει;», λέει ο κ. Τσίντσιφος. Πάμε και πάλι στις απτές και αδιαμφισβήτητες νομισματικές αποδείξεις: Όπως αποδεικνύεται από την μελέτη του Σερραίου νομισματολόγου, το φόρεμα του αγάλματος είναι θρακικό και μάλιστα ανήκει σε μαινάδα, ιέρεια του Διόνυσου, αφού στα νομίσματα (Νο 1, 2, 3, 4) εικονίζεται μαζί με τον σάτυρο! Τα νομίσματα είναι της Θάσου και κόβονταν σ’ όλην την επικράτεια του Παγγαίου. Ένα πολύ σπάνιο χαρακτηριστικό, που παραπέμπει σε μαινάδα, ήταν ο σάκκος που αυτή κουβαλούσε. Ο Βρετανός ερευνητής και συγγραφέας Άντριου Τσανγκ, αναφέρει ότι ο σάκκος εντοπίζεται μόνον σε δυο αγάλματα ακολούθων του Διόνυσου, τα οποία ευρίσκονται σε μουσεία της Ευρώπης και αποτελούν αντίγραφα γλυπτών του 4ου π.Χ. αι. Η μαινάδα του μνημείου, από την διαγώνια λωρίδα υφάσματος στο στήθος, φαίνεται να κουβαλούσε έναν τέτοιον σάκκο. Στα νομίσματα Νο 3 και 4, αυτός ο σάκκος είναι περισσότερο ευδιάκριτος. Τις περισσότερες φορές, αυτός ο σάκκος στα θασίτικα νομίσματα, φαίνεται σαν προέκταση της κοιλιάς.\nΦυσικά οι μαινάδες έρχονται σε απόλυτη αρμονια με την σφίγγα, αφού και οι δυο ανήκουν στον διονυσιακό μυθολογικό και μυστηριακό θρακικό κύκλο. Όμως και ειδικότερα στις Εννέα Οδούς, υπάρχει νόμισμα με μαινάδα σε τελετουργική στάση (Νο 5). Εμπρός και πίσω στο ίδιο νόμισμα υπάρχουν δυο ρόδα, που και αυτά ή σ’ αυτήν την μορφή ή στην μορφή του ρόδακα (Νο 6, 7), συνηθίζονταν στις Εννέα Οδούς. Αντίστοιχο του Νο 5 νομίσματος, υπάρχει και με σάτυρο. «Ακόμα και μετά απ’ αυτήν την μέχρι τώρα αποκάλυψη των μαινάδων, η πεποίθηση για τον “μακεδονικό τάφο”, παρέμεινε. Είμαι βέβαιος, ότι ακόμα και παγόδα ή και Βούδας σε προσευχή να εμφανισθεί στην συνέχεια, ο μακεδονικός προσανατολισμός δεν πρόκειται να εκλείψει», λέει ο κ. Τσίντσιφος.\n- «Όχι φυσικά, αφού τα μέχρι τώρα ευρήματα, σ’ αυτό το συμπέρασμα οδηγούν».\nΤέτοια ιερά του Ορφέως, που μετετράπησαν σε διονυσιακά-ηλιακά ιερά, υπάρχουν πολλά στην Θράκη. Στο Πρωτοκκλήσι Έβρου και στην σημερινή έκταση της Θράκης που κατέχει η Βουλγαρία (λ.χ. Τύρνοβο), όπου οι αρχαιολόγοι κάθε τόσο πέφτουν πάνω σε αρχαία ελληνικά θρακικά ιερά. Κυκλικά, με διαδρόμους και στοές, σαν αναπαράσταση του ηλιακού μας συστήματος. Διότι τότε οι ιερείς ήσαν και αστρονόμοι. Αυτά για το τι είναι τα αγάλματα των γυναικών. Και το τι είναι το πυραμιδοειδές εν θόλω μνημείο, που μόνον τάφος δεν είναι, ασχέτως εάν από κεκτημένη ταχύτητα και προχειρότητα, ακόμη έτσι λέγεται… Ήταν ο πρώτος «τάφος», που χαρακτηρίσθηκε «τάφος», πριν βρεθεί «ταφή», κτερίσματα, αποδεικτικά στοιχεία… Αυτά τα έχω πει και γράψει πολλάκις… Μήνες πριν… Το μνημείο του Καστά, που δεν είναι μοναδικό στην περιοχή, είναι ένα πολυσύνθετο δημόσιο κτήριο, ναός του Διονύσου, ίσως και της Αρτέμιδος, και ένα μέγα ορφικό κέντρο, όπου μέσα του φύλασσαν τα άρρητα της ορφικής διδασκαλίας… Ως εκ τούτου ήταν ιερό, θησαυροφυλάκιο, βιβλιοθήκη, αρχείο, μητρώο… Πρόσβαση σε αυτό είχαν μόνον οι ιερείς. Γι’ αυτό και δεν υπάρχει γραφή, παρά μόνον των ιερέων (δηλ. ιερογλυφική). Γι’ αυτό στα μεταχριστιανικά χρόνια, στην περιοχή βρήκαν καταφύγιο τα κείμενα των γνωστικών… Και πολύ πιθανόν, μέσα σε αυτόν τον καλά φυλασσόμενο χώρο, να αποφάσισαν να φυλάξουν και τα οστά κάποιων σπουδαίων ανθρώπων, ανδρών και γυναικών, προς προστασίαν τους… Γι’ αυτό, και θα έχει δαιδαλώδεις στοές, διαδρόμους διαφυγής και καταφυγής, για περιπτώσεις δολιοφθορών, εισβολών, τυμβωρύχων, αρχαιοκαπήλων. Τέλος, η θέση του μνημείου του Καστά, όπως και όλων των μεγάλων μυητικών κέντρων της αρχαίας Ελλάδος, μόνον τυχαία δεν είναι. Ως εκ τούτου θα πρέπει να εξετασθεί και ο γεωδετικός τριγωνισμός της, σε σχέση με άλλα μεγάλα μνημεία και θρησκευτικά κέντρα των Ελλήνων (Δελφούς, Δίον, Δήλο, Κνωσό, Ολυμπία, Ελευσίνα, Σαμοθράκη, κλπ.).\nΓράφει ο συγγραφέας – λαογράφος Γιώργος Λεκάκης.\n βλ. Σοφ. «Οιδ. Τύρ.». Οι αιγυπτιολάτρες και αιγυπτιομανείς όταν ακούν περί Θηβών, το μυαλό τους πάει μονοδρομικά στην Θήβα της Αιγύτπου, και όχι στην πρωτεύουσα της Βοιωτίας, της οποίας η συνωνόματή της ήταν πανάρχαια ελληνική αποικία στην υπτίως του Αιγαίου χώρα… Θυμηθείτε από ποιο θηρίο κατασπαράχθηκε ο Αίμων. Επίσης πρέπει να ξέρουν πως στην Σφίγγα της Μέμφιδος Αιγύπτου ευρέθη επίγραμμα του επικού ποιητού Αρριανού (βλ. Meineke “De poeta Arriano” στα “Analecta Alexandrina”, Βερολίνο, 1843). Η δε Μέμφις ήταν αποικία των Ποντίων της Σινώπης (βλ. Γ. Λεκάκης «Η άγνωστη Μ. Ασία», εκδ. Κάδμος, 2008). Τραγωδία (που δεν διεσώθη ολόκληρη) με τίτλο «Σφίγγα», είχε γράψει ο Αισχύλος όπου σε απόσπασμά της περιγράφει την Σφίγγα ως ένα «πουλί που ‘χει νυχάτο χέρι, πολεμικό, με το κοντάρι». Ιστορικό έργο δράμα (που πάλι δεν διεσώθη!) με τίτλο «Σφίγγα» είχε γράψει ο Πτολεμαίος ο Χέννος.\n βλ. Γ. Λεκάκης «Τύμβοι και αρχαία αστεροσκοπεία στην Ισπανία της 3ης χιλιετίας π.Χ. Αντίστοιχα αλλά αναξιοποίητα σε Θράκη και Σαμοθράκη, Ιθάκη, Κρήτη, Αντικύθηρα», στην στήλη «Χρονοτοπία» στον «Χρόνο» Κομοτηνής, 16.7.2014.ΠΗΓΗ\nστις 10/16/2014 01:33:00 μ.μ.


Itria, Νάουσα - Κριτικές εστιατορίων - TripAdvisor\nΝάουσα - Ξενοδοχεία Ξενοδοχεία ντιζάιν\nItria: Εστιατόρια στην περιοχή\nΝάουσα: Πίτσα εστιατόρια\nΝάουσα: Το καλύτερο γεύμα με Σουβλάκι\nΝάουσα: Το καλύτερο γεύμα με Αστακός\nΔραστηριότητες κοντά σε: Itria\nΝο 1 από 79 Εστιατόρια - Νάουσα\nNaoussa, 45, Νάουσα, Ελλάδα\nΤέλειο γιαυτο που προσφέρει! Πολύ καλή εξυπηρέτηση ευγενέστατοι ολοι τους και ωραία κοκτειλ σε λογικές τιμές.\nΕυχαριστούμε, Dim V\nΆψογο σε όλα!\nΑυθεντικά κοκτέηλ σε λογικές τιμές, τέλειο περιβάλλον στην καρδιά της Νάουσσας και για την εξυπηρέτηση πραγματικά δεν υπάρχουν λόγια! Χαμόγελο, ευγένεια και ειλικρινής διάθεση να εξυπηρετήσουν τους πελάτες!\nΕυχαριστούμε, Ariadni M\nΕυγενΕΣΤΑΤΟ προσωπικο ! Υπεροχα αυθεντικα κοκτειλ συνοδευομενα απο πατατακια ελιες και φυστικια. Να το επισκεφθειτε θα περασετε υπεροχα! Ειναι σε πολυσυχναστο στενο της Ναουσας !\nΠολύ καλή εξυπηρέτηση! Παρόλο που δεν υπήρχε διαθέσιμο τραπεζάκι το προσωπικό και ο ιδιοκτήτης μας βόλεψαν προσωρινά και μολις άδειασε κάποιο με εξυπηρέτησαν άμεσα! Ψαγμένα κοκτειλς και μουσική σε ένα από τα ομορφότερα στενά της Νάουσας! Να το επισκεφθείτε!\nΕυχαριστούμε, Chris A\nΕίναι και θα είναι το καλύτερο\nΤέλεια τοποθεσία εξαιρετικο προσωπικό πολύ οικονομικό θα ξανά πήγαινα σίγουρα σε αυτό το μαγαζακι...\nΩραίο μαγαζάκι σε στενακι μακρια απο πολύ φασαρία (αν δεν την θες). Ο ιταλός που το τρεχει ειναι πολυ ευγενικός. Οταν πήγαμε σερβιρε μια ιταλιδα που επαθε σοκ οταν της ειπαμε πως εσπασε η βαση του ποτηριου. Νομιζε πως εφταιγαν εκεινοι. Δεν μιλαγε και καλα...Περισσότερα\n1 Ευχαριστούμε, KostasIoannou\nΌλα ήταν όμορφα!\nΩραίο μαγαζί με μεγάλη ποικιλία στα cocktails! Ο τύπος που το έχει κ σερβίρει πολύ γελαστός αν και δεν μιλάει καλα Ελληνικά Μπορείς να συνεννοηθείς Μαζι Του! Λογικές τιμές και υπέροχα ποτά\nΕυχαριστούμε, Ria K\nΜετριότατος χώρος, τα κοκτέιλ αδιάφορα χωρίς ίχνος αλκοόλ. Η μουσική παραταιρη με το περιβάλλον. Το μόνο θετικό του μαγαζιού είναι ότι βρίσκεται στην πανέμορφη Νάουσα!\nΕυχαριστούμε, ΗΛΙΑΝΑ Ν\nΜέτρια κοκτειλ σε χαλαρό περιβάλλον\nΚαλό και ευγενικό σέρβις!Τα κοκτέιλ μέτρια καθότι περιείχαν λίγη ποσότητα αλκοόλ.Μουσική ανύπαρκτη σε χαλαρό περιβάλλον.Για μια φορά είναι καλά,αλλά δεν το προτείνω για περισσότερες.\nΕνα μικρο κοκτειλ μπαρ, με ευγενικο προσωπικο! Οι τιμες ειναι λογικες και οι μεριδες των ποτων ειναι μεγαλες! Ωραια, χαλαρη μουσικη.. Βρισκεται σε ωραιο σημειο, στα στενακια της Ναουσσας\nΕυχαριστούμε, Physiotherapy S\nΚοντινά ξενοδοχείαΔείτε και τα 133 ξενοδοχεία (Πάρος)\nΛάβετε γρήγορα απαντήσεις από το προσωπικό του Itria και από προηγούμενους επισκέπτες.\nΔιεύθυνση: Naoussa, 45, Νάουσα, Ελλάδα\nΤοποθεσία: Ευρώπη > Ελλάδα > Νότιο Αιγαίο > Κυκλάδες > Πάρος > Νάουσα


((i)) Πορεία στη Βραζιλία\n08/04/2015 4:37 μμ.\nΑλληλεγγύη Αντι-Oλυμπιακό πνεύμα Κοινωνική ανυπακοή / Αντιστάσεις Βραζιλία\nΠορεία κατοίκων της φαβέλας Complexo de Alemão έγινε στο Ρίο ντε Τζανέιρο, ενώ άλλη μια πορεία έγινε την Κυριακή κατά μήκος της παραλίας που πέρασε από το θέρετρο Κόπα Καμπάνα. Ο λόγος ήταν η δολοφονία ενός 10χρονου αγοριού, κατά τη διάρκεια συμπλοκών ανάμεσα σε μπάτσους και συμμορίες που δρουν στη φαβέλα.\nΕν όψει των Ολυμπιακών του 2016 οι εργασίες «ανάπλασης» συνεχίζονται και ως συνήθως την πληρώνουν ανυποψίαστοι διαδηλωτές και κάτοικοι, ενώ οι μπάτσοι και οι συμμορίες αλωνίζουν.\nΤο όνομα του νεκρού αγοριού είναι Eduardo Ferreira. Πυροβολήθηκε από μπάτσο που νόμιζε ότι κρατούσε όπλο!\nΤην τελευταία 10ετία πάνω από 500.000 άνθρωποι έχουν δολοφονηθεί σ’ αυτή τη χώρα.\nΔημοσιεύτηκε από Αναρχικό Πυρήνα ΞΑΝΑ ΣΤΟΥΣ ΔΡΟΜΟΥΣ https://anarchypress.wordpress.com/2015/04/07/%CF%80%CE%BF%CF%81%CE%B5%CE%AF%CE%B1-%CF%83%CF%84%CE%B7-%CE%B2%CF%81%CE%B1%CE%B6%CE%B9%CE%BB%CE%AF%CE%B1/


Η ανάπλαση της πλατείας Αλεξάνδρας - ΕΠΕΤΕΙΑΚΕΣ ΕΚΔΗΛΩΣΕΙΣ - Υψηλάντειο\nΗ ανάπλαση της πλατείας Αλεξάνδρας\nΑλλάζει η εικόνα της πλατείας Αλεξάνδρας μετά την ομόφωνη απόφαση του Κ.Α.Σ.\nΟ πρόεδρος του Ολυμπιακού Ευάγγελος Μαρινάκης στηρίζει έμπρακτα το Δήμο Πειραιά και μετά από δική του δωρεά, αναμένεται να γίνει ανάπλαση στην πλατεία Αλεξάνδρας και να αποδοθεί ανακαινισμένη στους κατοίκους της πόλης.\nΟ κ. Μαρινάκης, ο οποίος έχει εκλεγεί πρώτος Δημοτικός Σύμβουλος στην πόλη του Πειραιά, μετά από συνεννόηση που είχε με τη Δημοτική Αρχή κατέθεσε πρόταση στο Κεντρικό Αρχαιολογικό Συμβούλιο τα μέλη του οποίου, μετά από τις απαραίτητες τροποιήσεις, τη δέχτηκαν ομόφωνα.\nΑξίζει να σημειώσουμε πως τα μέλη του Κ.Α.Σ. έδωσαν το πράσινο φως για την ανάπλαση της πλατείας, καθώς στην περιοχή δεν διασώζονται ίχνη του Κονώνειου Τείχους του Πειραιά, δηλαδή δεν υπάρχουν ορατές αρχαιότητες, ούτε λαξεύματα στον βράχο.\nΈτσι, η πλατεία που βρίσκεται στο ανατολικό άκρο του φυσικού ακρωτηρίου του λιμανιού της Ζέας, θα αποκτήσει πολύ σύντομα περισσότερη φύτευση (δέντρα και θάμνους), αλλά και κάποια καθίσματα.\nΑυτό όμως που θα την κάνει να ξεχωρίζει είναι ένα μνημείο που θα είναι αφιερωμένο στη Γενοκτονία των Ποντίων το οποίο θα ορίζεται από μία μεγάλη περιμετρική κυκλική ζώνη από ενιαίο υλικό, το οποίο θα έχει ύψος 7,5 μ. και χορδή τόξου 14 μ.\nΌπως παρουσιάστηκε στη συνεδρίαση του ΚΑΣ, είναι ένα ιδιαίτερο γλυπτό, έργο του εικαστικού Παναγιώτη Τανιμανίδη, με πολλές αναγνώσεις, καθώς ο θεατής θα μπορεί να προσλαμβάνει διαφορετικές εικόνες ανάλογα με τη γωνία που θα το παρατηρεί.\nΌπως αναφέρθηκε, πρόκειται για ένα γλυπτό μέσα στο γλυπτό. Φτιαγμένο από κυλίνδρους INOX και αλληλοσυνδεόμενα ελατήρια, εξωτερικά είναι σαν ένα μεγάλο κύμα που ξεκινά από τη μία πατρίδα για να φτάσει στην άλλη, με τα ελατήρια να δημιουργούν 353.000 μικρότερα κύματα, όσοι και οι νεκροί της γενοκτονίας. Στο εσωτερικό του, ένα προσφυγοπούλι μεταφέρει διάφορα αντικείμενα αλλά και έννοιες, συνθέτοντας 17 παραστάσεις. Μεταξύ αυτών είναι οι κλειδαριές από τα λουκέτα που έκλεισαν τα σπίτια πίσω στον Πόντο, η λύρα, ο αργαλειός, αλλά και τα κιάλια, μια σύνθεση που υπενθυμίζει ότι η ζώσα μνήμη δεν πρέπει να παρατηρείται από μακριά. Στον πυρήνα του γλυπτού, με λέιζερ θα είναι χαραγμένες οι πόλεις του Πόντου και η αφιερωματική επιγραφή.


Λογοτεχνία κατεύθυνσης: 28 χρόνια πάθους\nΑναρτήθηκε από Διονύσης Μάνεσης στις 4:51 μ.μ.\nΑχ τι ιστορια και αυτην;; Παντως καλα λενε πως η μεγαλη αγαπη δε χανεται ποτε... Δεν τον ξεχασε αλλα και αυτος τελικα την αγαπουμε, γιατι το εχουμε τοσο παρεξηγημενο;;\nΜπραβο μπραβο συγκινητικη αφηγηση...\n6 Δεκεμβρίου 2009 - 6:48 μ.μ.\nΔεν ήξερα ότι ο Καρυωτάκης με την Πολυδούρη ήταν τόσο... ούτε να το εκφράσω μπορώ. Δείτε τι μπορέι να κάνει η αγάπη..\nΚαι εν το μεταξύ παρατηρώ μια μεγάλη αντίθεση με τον Καβάφη.\nΟ μεν Καβάφης νοιάζεται πάρα πολύ για τον σαρκικό έρωτα, η δε Πολυδούρη για τον εξιδανικευμένο.. Εδώ θέλησε να μείνει με αυτόν που αγαπάει, ακόμα και εάν αυτό την έκανε να χάσει μια από τις μεγαλύτερες απολαύσεις τις ζωής.\nΜεγάλο το κόστος και όμως αυτή θα θυσιαζόταν για τον καλό της.. Δεν βρίσκεις εύκολα τέτοιους ανθρώπους.. Και από την άλλη παρατηρείς τις αδικίες της ζωής...\n7 Δεκεμβρίου 2009 - 2:18 π.μ.\nΝαι, ναι, όπως τα λέτε: Μεγάλος και εξιδανικευμένος έρωτας. Όλη η (λογοτεχνική, τουλάχιστον) γενιά εκείνης της εποχής έχει αυτό το χαρακτηριστικό -κι όχι μόνο εδώ στην Ελλάδα. Μεγάλη συζήτηση το γιατί, το ποια είναι τα πράγματα που τους επηρεάζουν. Αλλά και πολύ ενδιαφέρον το θέμα του τρόπου με τον οποίο ερωτεύονται οι άνθρωποι επηρεασμένοι και από τις ιδέες της κάθε εποχής.\nΤώρα, βέβαια, πέφτουμε κι εμείς στην παγίδα να δούμε την Πολυδούρη μέσα από το μεγάλο έρωτά της, αλλά, από τη στιγμή που "όλα τα τραγούδια της τα έγραψε για Κείνον", όπως είχε γράψει και η ίδια, ίσως αυτός ο τρόπος θεώρησης να είναι αναπόφευκτος.\nΥπομονή. Θα έχουμε και συνέχεια.\n7 Δεκεμβρίου 2009 - 9:09 μ.μ.\nΛοιπον με βολευει πολυ που θα κανετε πολυδουρη, γιατι μπορω να βοηθηθω συγκρινοντας την με τον Καρυωτακη που κανω τωρα στο μαθημα επιλογης στο Παν...\nΤι καλα που ταιριαξε!!:))\nχεχε μέχρι να φτάσουμε Πολυδούρη στο σχολείο που πάμε σέρνοντας λόγω της καθυστέρησης θα έχεις τελειώσει τον Καρυωτάκη!\nΚύριεεε αν μπορείτε κάντε καινούρια αναπλήρωση στην Πολυδούρη πάντως...\nΜη νομιζει στεφη και μεις στο πανεπιστημιο σερνοντας παει η καθηγητρια και χωρις ιδιαιτερο λογο.Εσεις τουλαχιστον ειχατε λογους, εμεις;;; τωρα μπηκαμε στην υλη και εχουμε αλλα δυο μαθηματα, απο τα οποια το τελευταιο δε θα το παρακολουθησω :D\n9 Δεκεμβρίου 2009 - 9:13 μ.μ.\nΕμάς δεν συνεργάζονται τα παιδιά ρε συ :/\nΈχουν αλλάξει όλοι τόσο πολύ φέτος.. δεν τους νοιάζει τίποτα.\nΣτο σχολείο πάνε μόνο για τις απουσίες και τους βαθμούς..\nΈχουν το φροντιστήριο...\n10 Δεκεμβρίου 2009 - 10:22 μ.μ.\nΑν εννοεις γιατι δεν κανουμε μαθημα...απλα γιατι δεν ξερει να κανει μαθημα...Ασε με συγχισε χθες...πφφφφφφ....μου εσπασε τα νευρα ειχε δεν ειχε...τελοσπαντων!\nΕτσι ειναι ρε Στεφ...Και μενα με ενοχλουσε αυτο...Μπορεις και απο το σχολειο να παρεις πραγματα...Εγω τουλαχιστον πηρα.Και σεις εχετε να παρετε..Να πεις οτι ο κ. Μανεσης δεν ενδιαφερεται;;Αλλα ετσι ειναι, κπ ειναι λιγο αχαριστοι...Αν ομως ο καθηγητης δν ηταν καλος θα τον κατηγορουσατε....Εσυ μη δινεις σημασια σε αυτους, παρακολουθησε και θα κερδισεις πολλα!!!\n*ξεχασα να σου πω επισης, ειναι καλο να εχεις διαφορετικες αποψεις,να ακουσεις διαφορες γνωμες, ειδικα στη λογοτεχνια!! Εγω ρωτουσα δυο τρεις καθηγητες και εβγαζα τα δικα μου συμπερασματα....\nαντε τα λεμε!!!\nΓνωστό, ήδη: Προβλήματα υπάρχουν, θα υπάρχουν παντού και πάντα. Πίκρες, επίσης.\nΤο στοίχημα είναι να συνεχίζεις. Να στρέφεις το βλέμμα στην ομορφιά. Αυτή που υπάρχει κι αυτή που ονειρεύεσαι να υπάρξει. Ένας τρόπος που βρίσκει κανείς να τα καταφέρνει είναι να συγκεντρώνεται σ' αυτή. Όχι πως τα καταφέρνουμε πάντα, αδύναμα πλασματάκια είμαστε όλοι. Όμως ακόμα κι η χαρά απ' την προσπάθεια, ακόμα κι αυτή σημαντική είναι.\nΜη νομίζετε πως μ' έπιασε το διδακτικό μου. Στον εαυτό μου τα λέω, πρώτα και κυρίως...\n13 Δεκεμβρίου 2009 - 11:04 π.μ.\nτο καταλαβαμε... Ε γιατι σας ειχε πιασει τελευταια μια απαισιοδοξια!!\nΑλλα βλεπω ολα καλα!Επανηλθατε!!:)\nΠολυ ομορφες ιστοριες....ευχαριστω πολυ!\n21 Νοεμβρίου 2017 - 7:02 μ.μ.


Άχαστος Ντατόμε και υπερτριπλάσιο ranking από τις Φιλιππίνες για την Ιταλία! (pics) | SDNA\nΆχαστος Ντατόμε και υπερτριπλάσιο ranking από τις Φιλιππίνες για την Ιταλία! (pics)\nΣε... υγιεινό περίπατο μετέτρεψε την πρεμιέρα της στο Παγκόσμιο Κύπελλο η Ιταλία, που ισοπέδωσε τις Φιλιππίνες (108-62) με τον Τζίτζι Ντατόμε αλλά και την ομάδα συνολικά να «οργιάζουν».\nΣίγουρα, η διαφορά δυναμικότητας είναι τεράστια. Στην μία πλευρά, μία ομάδα περιορισμένης ικανότητας με το μεγάλο της αστέρι, Αντρέι Μπλατς, να έχει αρκετά παραπανίσια κιλά. Στον αντίποδα, η πεινασμένη Ιταλία των ΝΒΑers που ήθελε πάση θυσία να κάνει μία εντυπωσιακή «δήλωση» μετά τις συνεχόμενες ήττες στις φιλικές της αναμετρήσεις. Αυτό, ωστόσο, δεν μπορεί «σβήσει» την υπεροχή των Ιταλών και το +46 συνοδεύτηκε από ενδιαφέροντα στατιστικά και συνιστά την ευρύτερη διαφορά νίκης στην ιστορία της Ιταλίας σε επίπεδο Παγκοσμίων Κυπέλλων.\nΟ αγώνας στο «Foshan International Sports & Cultural Arena» από το ξεκίνημά του είχε ως σήμα κατατεθέν το επιθετικό σεμινάριο της ομάδας του Ρομέο Σακέτι, με πολλούς πρωταγωνιστές και έναν ξεχωριστό διακριθέντα. Στο μεγαλύτερο διάστημα της προετοιμασίας της Ιταλίας ο Τζίτζι Ντατόμε βρισκόταν στα «πιτς» λόγω τραυματισμού, με την απουσία του να προβληματίζει το τεχνικό επιτελείο της «σκουάντρα ατζούρα». Μόλις επέστρεψε στο παρκέ, ο Ντατόμε άρχισε να επιβεβαιώνει την κλάση του και στο πρώτο επίσημο παιχνίδι της ομάδας του ήταν απολαυστικός. Με δέκα πόντους μόλις από την πρώτη περίοδο και συνολικά 17, ο φόργουορντ της Φενέρμπαχτσε ήταν... άχαστος με 17 πόντους και 7/7 εντός πεδιάς (4/4 δίποντα, 3/3 τρίποντα).\nΕξίσου εντυπωσιακή συνολικά η Εθνική Ιταλίας που δεν άφησε κανένα περιθώριο αντίδρασης στους Φιλιππινέζους.\nΕνδεικτότερη όλων η υπερτριπλάσια επίδοσή της στον δείκτη αξιολόγησης με τους νικητές να έχουν 145 μονάδες στο ranking και τους Ασιάτες μόλις 47, με τα 23 λάθη και το ποσοστό 13% στα τρίποντα (3/23) να... βγάζουν μάτι.\nΜε Μέσι η Αργεντινή στο «Μπομπονέρα» κόντρα στον Ισημερινό (pic)\nΤο ανεπανάληπτο και αξέχαστο έπος της Σαϊτάμα (vid)\n«Έφυγε» ο αρχηγός του μεγάλου Καμερούν του 1990!\nΜε Ντάλιτς μέχρι το Παγκόσμιο Κύπελλο του 2022 η Κροατία\nΣτον πάγκο του Παναμά ο Κρίστιανσεν\nΗ μέρα που η Γαλλία του Ζιντάν διέλυσε την Βραζιλία και κατέκτησε το Mundial (vid)\nΟ κορωνοϊός φέρνει... απολύσεις από την Επιτροπή του Παγκοσμίου του Κατάρ 2022\nΗ FIFA εργάζεται σε μια νέα τεχνολογία για το οφσάιντ\nΗ FIFA σκέφτεται ένα παν-Αραβικό τουρνουά ως... πρόβα για το Παγκόσμιο στο Κατάρ\nΕπίσημο: Παίκτης της Άσκολι ο Βέλλιος\nΈκλεψε και κάρφωσε εντυπωσιακά ο Μήτογλου (vid)\nΧριστοδουλόπουλος: «Να δοθεί η ομάδα σε Πανιώνιους, μίλησα με Δικαιουλάκο»\nΟλυμπιακός: Πανό για την απουσία του κόσμου στο Καραϊσκάκη (pic)\nΠεριστέρι: Το... έξυπνο καλάθι του Γκάντι (vid)\nΑπό 5.000, σε 1.000 το ανώτατο όριο φιλάθλων στα γήπεδα της Γαλλίας\n«Ασταμάτητος» ο Τζέιμς στην πρεμιέρα της ΤΣΣΚΑ (vid)\nΗ τρομερή ασίστ του Σαντ Ρος στον Όγκαστ (vid)\nΣημαντικά ύψη βροχής σε Βόρειο Ιόνιο και Ήπειρο\nΠαναθηναϊκός: Άνοιξε... λογαριασμό ο Νέντοβιτς (vid)\nΟ Μούσα Ουαγκέ στο... γήπεδο (vid)


Θρίλερ με την εξαφάνιση 64χρονης μητέρας τριών παιδιών στη Ρόδο | ΕΛΛΑΔΑ | iefimerida.gr\nΑΓΝΟΕΙΤΑΙ ΑΠΟ ΤΙΣ 24 ΙΑΝΟΥΑΡΙΟΥ\n22|02|2020 | 17:43\nΣύμφωνα με το anikolouli.gr η αγωνία των παιδιών της αγνοούμενης έχει χτυπήσει κόκκινο και τα παιδιά της οργώνουν όλη την περιοχή για να την βρουν.\nΗ μητέρα τριών παιδιών που ζει στην Ελλάδα τα τελευταία 30 χρόνια, έφυγε από το σπίτι της για να πετάξει τα σκουπίδια και να πάει μια βόλτα και έκτοτε χάθηκαν τα ίχνη της. Συγχωριανός της ισχυρίζεται πως την μετέφερε αργότερα στο λιμάνι στην περιοχή Στεγνά, όταν του έκανε οτοστόπ. Εκεί βρεθήκαν η ζακέτα, τα παπούτσια και τα γυαλιά οράσεως της. Η κάμερα ασφαλείας κατέγραψε τα τελευταία της ίχνη, ενώ κατευθύνεται προς τη θάλασσα.\nΗ Ντίνα Μαρίνοβα, κόρη της αγνοούμενης, σε ζωντανή σύνδεση με το «Τούνελ» από τη Ρόδο, απηύθυνε έκκληση σε όποιον γνωρίζει κάτι, να επικοινωνήσει με την ίδια ή την εκπομπή. «Ήταν ανήσυχη τελευταία. Δεν μας είχε δώσει κάποιο δικαίωμα να νομίζουμε πως κάτι κρύβει. Ήμασταν καλά, δεν είχε λόγο να κάνει κακό στον εαυτό της», είπε.\nΗ κόρη της συγκίνησε καθώς προχώρησε σε αναπαράσταση στον δύσβατο χώρο όπου βρέθηκαν τα προσωπικά της αντικείμενα στο Λιμάνι του χωριού Στεγνά στη Ρόδο.\n«Η μητέρα μου δεν ήρθε μόνη της εδώ. Δεν θα επέλεγε ποτέ αυτό το σημείο για να περπατήσει», είπε η κόρη της αγνοούμενης εμφανώς ταραγμένη στην εκπομπή «Φως στο Τούνελ».\n«Είναι ένα μέρος που φαίνεται από παντού, δεν μπορεί κάποιος να μην την είδε. Είναι σαν να άνοιξε η γη και να την κατάπιε. Την μητέρα μου την ξέρω καλά, δε θα ερχόταν εδώ», είπε με δάκρυα στα μάτια η κόρη της και συνέχισε: «Όποιος ξέρει κάτι, παρακαλώ να μας βοηθήσει. Ήταν γλυκός άνθρωπος και απλός. Μας λείπει…».


radiobubble - news: Αποφυλακίστηκε ο ειδικός φρουρός Βασίλης Σαραλιώτης\nΑποφυλακίστηκε ο ειδικός φρουρός Βασίλης Σαραλιώτης\nΟι δύο καταδικασθέντες δικάστηκαν σε πρώτο βαθμό, έχουν ασκήσει έφεση και περιμένουν την εκδίκαση σε Β' βαθμό από το Εφετείο Λαμίας.\n● Ελλάδα ● doleros ● 14:54\nΞωτικό 5 Οκτωβρίου 2011 - 3:08 μ.μ.\nόλοι ξαφνικά παθαίνουν ανεπανόρθωτη βλάβη υγείας, μη χ... (δεν είναι σωστό να είμαστε καχύποπτοι με την υγεία κάποιου, αλλά μετά από τόσα κατασκευασμένα ιατρικά πιστοποιητικά που έχουν εκδοθεί, τι να πεις)\ndoleros 5 Οκτωβρίου 2011 - 7:00 μ.μ.\n@Ξωτικό: Τελικά η αποφυλακισή του δεν έγινε λόγω δικού του προβλήματος υγείας, αλλά του πατέρα του και αν είδες στα καινούργια στοιχεία που πρόσθεσα, και λόγω οικονομικών προβλημάτων της οικογένειάς του. Βασική λεπτομέρεια, για μένα, είναι ότι ο Εισαγγελέας εισηγήθηκε αρνητικά στην αποφυλακίσή του.


Το ιδανικό άρωμα ανάλογα με τον προορισμό των καλοκαιρινών διακοπών σας\nΚυκλάδες, Ιόνιο, Κρήτη, Πελοπόννησος ή Δωδεκάνησα; Για όπου και να κλείσατε εισιτήρια, έχουμε την κατάλληλη αρωματική επιλογή.\nΕισιτήρια check. Καλή παρέα check. Βαλίτσες check. Τι γίνεται με το φετινό καλοκαιρινό άρωμά σας όμως; Έχετε βρει ποιο θα είναι αυτό που θα σας συνοδεύσει στις καλοκαιρινές σας περιπέτειες αυτόν τον Αύγουστο; Αν όχι, πείτε μας πού θα πάτε διακοπές, κι εμείς θα σας πούμε ακριβώς ποιο από τα κορυφαία καλοκαιρινά αρώματα 2021 να διαλέξετε για να αφήσετε το πιο εθιστικό αρωματικό αποτύπωμα:\nΓαλαζοπράσινα νερά, αλατισμένη ατμόσφαιρα, ήλιος, μπουκαμβίλιες, έντονη νυχτερινή ζωή: Αυτές είναι μερικές από τις βασικές εικόνες που μας έρχονται στο νου όταν σκεφτόμαστε το καλοκαίρι στα εξαιρετικά γραφικά νησιά των Κυκλάδων. Αν πάλι θέλoυμε να ΄΄κλείσουμε΄΄ το καλοκαίρι σε ένα άρωμα, τότε αυτό θα είναι σίγουρα σε μπλε μπουκάλι και θα "ακούει στο όνομα" Light Blue Forever.\nΗ νέα αρωματική δημιουργία του Master Perfumer Olivier Cresp για τον οίκο Dolce&Gabbana είναι άκρως αισθησιακή. Το φρουτώδες, λουλουδάτο μπουκέτο σε συνδυασμό με το τραγανό μήλο Granny Smith και το μυρωδάτο λεμόνι Calabrian που συλλέγεται χρησιμοποιώντας την παραδοσιακή τεχνική ΄΄sumatrice΄΄, αφήνει πίσω του μια εθιστική, ξυλώδη αίσθηση, που σε συνδυασμό με την φρεσκάδα του λεμονιού θα σου θυμίσει τις βόλτες σου στα γραφικά σοκάκια των Κυκλάδων. Το άρωμα ανθίζει με μια νέα ηλιόλουστη καρδιά από άνθη πορτοκαλιού και υπέροχα λευκά λουλούδια, δημιουργώντας ένα χαρούμενο μπουκέτο. Η καρδιά του αρώματος οδηγεί σε ένα μοναδικό μονοπάτι από ξύλο κέδρου και κασμίρι από την Virginia, το οποίο λιώνει σε θερμαινόμενο δέρμα τυλιγμένο από ένα σαγηνευτικό χάδι λευκών λουλουδιών, σκέτο όνειρο.\nΣυνεχίζοντας την αδιαμφισβήτητη κληρονομιά της αρωματικής συλλογής Light Blue, το μπουκάλι διατηρεί την κλασική διαχρονική συσκευασία, η οποία όμως έχει ανανεώσει τις αποχρώσεις του μπλε που προέρχεται από τις αποχρώσεις της Μεσογείου, ενώ στολίζεται με λαμπερούς χρυσούς τόνους προκαλώντας τις εκθαμβωτικές μεσογειακές ακτίνες του ήλιου καθώς λάμπουν πάνω στα κύματα.\nΤα νησιά του Ιουνίου είναι ίσως και τα πιο παρεξηγημένα καθώς αν και όχι όσο δημοφιλή όσο εκείνα των Κυκλάδων, κρύβουν σπάνιες ομορφιές. Τα επιλέγουν μόνο όσοι ξέρουν να εκτιμούν τους καλά "κρυμμένους θησαυρούς", ακριβώς όπως συμβαίνει και με τα θρυλικά αρώματα του Issey Miyake. Σχεδόν 30 χρόνια μετά την κυκλοφορία του L’Eau d’Issey, ο οίκος ανοίγει ένα νέο κεφάλαιο στην ιστορία του, με το εξαιρετικά χαρούμενο και αισιόδοξο A Drop d’Issey.\nΗ πασχαλιά, το κυρίαρχο και συγχρόνως σιωπηλό λουλούδι στο Drop d’Issey, προστατεύει με ζήλο το χαρακτηριστικό της άρωμα. Η αρωματοποιός Ane Ayo το συνδύασε με νότες γάλα αμυγδάλου στην κορυφή, αλλά και με άνθη πορτοκαλιάς, τριαντάφυλλο και γιασεμί. Το μπουκέτο στην βάση με νότες, musk, βανίλια και Ambrox δίνουν μια αίσθηση απαλότητας και δημιουργούν musky, ζεστό και χαλαρωτικό άρωμα, σαν και αυτό που αναδύεται κατά τη διάρκεια μιας βόλτας στα σοκάκια του Φισκάρδου.\nΗ Κρήτη είναι ένας από τους must προορισμούς του καλοκαιριού κι όχι τυχαία. Είναι αυτός που ταιριάζει σε κάθε γούστο, ανεξαρτήτως στιλ, φύλου και ηλικίας -ακριβώς όπως το άρωμα This is Us! του οίκου Zadig&Voltaire.\nΠεριπετειώδες, ζωντανό και εθιστικό, το νέο άρωμα που φέρει την υπογραφή της αρωματοποιού Mathilde Bijaoui, γλιστρά πάνω στο γυμνό δέρμα σαν ένα κασμιρένιο πουλόβερ ένα δροσερό καλοκαρινό βράδυ. Βανίλια και πατσουλί ενώνονται για να δημιουργήσουν μια έκπληξη, η οποία κορυφώνεται με το σανδαλόξυλο να λάμπει στην κορυφή.\nΗ μυστηριώδης θεά με την καταπράσινη φύση και τους καλά κρυμμένους κολπίσκους με τα σμαραγδί νερά απαιτεί ένα άρωμα τόσο κλασικό και σαγηνευτικό, όσο και εκείνη, όπως το For Her Musc Noir του οίκου Narciso Rodriguez.\nΗ συμφωνία δέρματος suede μεταμορφώνει την καρδιά του musc και εντείνει τον αισθησιασμό του αρώματος από δέρμα σε δέρμα. Μαζί με την συμφωνία suede, η καρδιά του musc εμπλουτίζεται περαιτέρω με ηλιοτρόπιο και ενισχύεται με λευκό κέδρο και τριαντάφυλλο, ενώ το δαμάσκηνο προσθέτει φως και μια μαγευτική αρμονία.\nΈχοντας μια φυσική κομψότητα και πνιγμένα στα όμορφα ροζ λουλούδια, τα Δωδεκάνησα καλούν για ένα άρωμα ανεπιτήδευτα chic, όπως το Ginza του οίκου Shiseido.\nΗ αρωματική δημιουργία των Karine Debreuil & Maϊa Lernout ανοίγει με μια λαμπερή έκρηξη φωτεινού ροδιού και πικάντικου ροζ πιπεριού. Στην καρδιά του μπουκέτου τρεις ποικιλίες λουλουδιών αναμειγνύονται αναδύοντας έναν εκλεπτυσμένο αισθησιασμό, ζεστό κι όμως φρέσκο, ανάλαφρο κι όμως μεθυστικό. Τα πέταλα της μανόλιας και της φρέζιας περιστρέφονται σε ένα χαρούμενο στρόβιλο ενώ η Ιαπωνική ορχιδέα προσθέτει μια πινελιά μυστηρίου στο χαρμάνι των λουλουδιών.\nΒρείτε από σήμερα και για λίγες μέρες όλα τα αρώματα με έκπτωση έως 35% στα καταστήματα Notos στο notos.gr και σε επιλεγμένα καταστήματα καλλυντικών.


Η «17 Νοέμβρη» και ο Ανταγωνισμός των Μυστικών Υπηρεσιών | ΖΕΝΙΘ\nΗ «17 Νοέμβρη» και ο Ανταγωνισμός των Μυστικών Υπηρεσιών\nκαι ο Ανταγωνισμός των Μυστικών Υπηρεσιών\nTA ΑΓΝΩΣΤΑ ΠΑΡΑΣΚΗΝΙΑ ΤΗΣ ΕΛΛΗΝΙΚΗΣ ΤΡΟΜΟΚΡΑΤΙΑΣ\nΗ επαναστατική οργάνωση «17 Νοέμβρη» (17Ν) δημιούργησε έναν αληθινό μύθο δρώντας και παραμένοντας ασύλληπτη και ανεξιχνίαστη για 27 ολόκληρα χρόνια. Δολοφόνησε πάνω από 20 ανθρώπους, επιτέθηκε σε αστυνομικούς, επιχειρηματίες, πολιτικούς, ξένους διπλωμάτες, τοποθέτησε βόμβες, λήστεψε τράπεζες, έκλεψε πυρομαχικά και όπλα από το στρατό, χρησιμοποίησε ρουκέτες και παγιδευμένα αυτοκίνητα, γελοιοποίησε δε τους διώκτες της. Συνήθιζε δε να στέλνει πολυσέλιδες προκηρύξεις σε εφημερίδες, όπου εξέφραζε την ιδεολογία της και τους στόχους της.\nΜυστικές Υπηρεσίες Πίσω από την Πρώιμη Δράση της 17 Ν;\nΑπό την αρχή της δράσης της, τη δεκαετία του 1970, άρχισε να κυκλοφορεί η άποψη, πως πίσω από τους τρομοκράτες βρίσκονταν ξένες μυστικές υπηρεσίες. Η εκδοχή αυτή γεννήθηκε όχι μόνο από το πολιτικό κλίμα της εποχής αλλά και επειδή πρώτο θύμα της υπήρξε ο Αμερικανός διπλωμάτης Ρίτσαρντ Γουέλς, που χαρακτηρίσθηκε επικεφαλής κλιμακίου της CIA στην Ελλάδα. Ο Ρίτσαρντ Γουέλς δολοφονήθηκε το Δεκέμβριο του 1975 και οι εφημερίδες έγραψαν τότε πως πρόκειται για «πόλεμο ξένων μυστικών υπηρεσιών». Ακόμη και όταν οι τρομοκράτες έστειλαν, μετά από λίγες ημέρες, την πρώτη προκήρυξη τους κανείς δεν τους πίστεψε. Όλοι θεώρησαν πως η 17 Ν είναι ένα είδος «βιτρίνας» ξένων πρακτόρων. Όπως ήταν φυσικό, οι πρώτες υποψίες των αρχών αλλά και των αμερικανών, έπεσαν τότε στους Σοβιετικούς και την KGB. Θεωρήθηκε πως μόνον η σοβιετική είχε την ικανότητα και το θάρρος να δολοφονήσει έναν αμερικανό πράκτορα-διπλωμάτη στην Αθήνα, την επαύριο της πτώσης της Χούντας.\nΈνα χρόνο αργότερα όμως, η 17 Ν ξαναχτύπησε. Ο απότακτος αξιωματικός της αστυνομίας Ε. Μάλλιος, γνωστός βασανιστής επί Χούντας, δολοφονήθηκε με το ίδιο όπλο το Δεκέμβριο του 1976. Η κοινή γνώμη δεν θρήνησε καθόλου την εκτέλεση του θύματος, αλλά στην κηδεία του έγιναν σοβαρά επεισόδια, όταν ακροδεξιοί χτύπησαν δημοσιογράφους.\nΗ 17 Ν με προκήρυξη της ανέλαβε την ευθύνη. Τον Ιούλιο του 1978 δολοφονείται ο απότακτος αστυνομικός και γνωστός βασανιστής επί Χούντας Μπάμπαλης. Την ευθύνη ανέλαβε με προκήρυξη η οργάνωση «Ιούνης 1978» που δεν επανεμφανίσθηκε. Επρόκειτο πάλι για τη 17 Ν με άλλο όνομα. Το φθινόπωρο του 1980, πυρπολώντας και καταστρέφοντας μία σειρά από πολυκαταστήματα όπως ο Κατράντζος, το Μινιόν, ο Κλαουδάτος κτλ. Την ευθύνη αναλαμβάνει η οργάνωση «Οκτώβρης 80’» που δεν επανεμφανίσθηκε.\nΗ Νέα Γενιά των Μελών της 17 Ν και η Δολοφονική Δράση της\nΤον Ιανουάριο του 1981 δολοφονείται ο υποδιοικητής των ΜΑΤ Πέτρου, μαζί με τον οδηγό του Σταμούλη. Η 17 Ν με προκήρυξη αναλαμβάνει την ευθύνη και ως δικαιολογία προβάλλει τον φοβερό ξυλοδαρμό διαδηλωτών από ΜΑΤ την νύχτα της 17 Νοεμβρίου 1980 με δεκάδες τραυματίες και δύο νεκρούς. Ως τις αρχές της δεκαετίας του 1980 λοιπόν η 17 Ν είχε δολοφονήσει 5 άτομα. Η έντονη δράση της όμως επρόκειτο να αρχίσει την αμέσως επόμενη χρονιά χάρη στη στρατολόγηση μίας νέας γενιάς μελών όπως οι αδελφοί Ξηρού, ο Κουφοντίνας και άλλοι. Η νέα περίοδος(επίσημης) δράσης της 17 Ν εγκαινιάστηκε στις 17 Νοεμβρίου 1983 με τη δολοφονία του Ελληνοαμερικανού πλοιάρχου των ΗΠΑ Τζωρτζ Τσάντες. Έξι-Επτά μήνες νωρίτερα όμως, είχε δολοφονηθεί μέσα στο γραφείο του ο εκδότης της Βραδυνής Γ. Αθανασιάδης. Τότε την ευθύνη είχε αναλάβει η οργάνωση «Αντιστρατιωτική Πάλη» που δεν επανεμφανίσθηκε.\nΤο καλοκαίρι του 1984 η 17 Ν πυροβόλησε και τραυμάτισε τον Αμερικανό λοχία Ρόμπερτ Τζάντ της αμερικάνικης υπηρεσίας JUSMAG. Τον Απρίλιο του 1985 η 17 Ν δολοφονεί τον εκδότη της Απογευματινής και πρώην πολιτικό συνεργάτη της Χούντας Ν. Μομφεράτο και τον οδηγό του . Το Νοέμβριο ανατινάζει ένα λεωφορείο των ΜΑΤ με θύμα έναν αστυνομικό. Τον Απρίλιο του 1986 δολοφονείται ο ιδιοκτήτης της Χαλυβουργικής Δημ. Αγγελόπουλος, της γνωστής οικογένειας επιχειρηματιών. Ο κατάλογος των θυμάτων πλέον μεγαλώνει συνεχώς: ο βιομήχανος Μποδοσάκης (1988), ο αμερικανός ναυτικός ακόλουθος Νορντίν(1988), οι εισαγγελείς Ανδρουλιδάκης και Ταρασουλέας(1989), ο βουλευτής Μπακογιάννης(1989), δύο τούρκοι διπλωμάτες το 1991 και το 1994, ο Ρ.Στιούαρτ, ένας ακόμη αμερικανός στρατιωτικός, ο τραπεζίτης Βρανόπουλος(1994), ο εφοπλιστής Περατικός (1997) και τελευταίος ο βρετανός Ταξίαρχος Σώντερς. Επιπλέον, από απόπειρες δολοφονίας της 17 Ν σώθηκαν ο βουλευτής Γ. Πέτσος, ο υπουργός Παλαιοκρασσάς και ο βιομήχανος Βαρδινογιάννης…\nΘεωρίες Συνωμοσίας για τη 17 Ν\nΕκτός από όλα αυτά, η 17 Ν εισέβαλλε σε αστυνομικό τμήμα το 1988, αφοπλίζοντας το προσωπικό και έκλεψε όπλα. Το 1990 δε, έκλεψε αντιαρματικά Μπαζούκας από το πολεμικό μουσείο και ρουκέτες από στρατόπεδο της Λάρισας(!) τις οποίες χρησιμοποίησε σε πολλές επιθέσεις στα επόμενα χρόνια. Η δράση της 17 Ν έφερε την αστυνομία και τις ελληνικές κυβερνήσεις σε πολύ δύσκολη θέση. Οι ΗΠΑ πίεζαν για την σύλληψη των δραστών αλλά τη δεκαετία του 1980, στην πρώτη περίοδο του ΠΑΣΟΚ, οι ελληνο-αμερικανικές σχέσεις δεν ήταν καθόλου καλές. Άρχισε τότε να κατηγορείται το ΠΑΣΟΚ για συνέργια ή συγκάλυψη των τρομοκρατικών ενεργειών. Κύκλοι της Δεξιάς έλεγαν πως η 17 Ν είναι συνέχεια του ΠΑΚ, της παλιάς αντιδικτατορικής οργάνωσης που είχε ιδρύσει το 1968 ο Ανδρέας Παπανδρέου. Οι κομμουνιστές πάλι υποστήριζαν πως πρόκειται για προβοκάτσιες της CIA κτλ. αλλά μία τέτοια άποψη δεν φαινόταν καθόλου λογική. Άλλοι υποψιάζονταν την KGB και οι πιο ακροδεξιοί την ισραηλινή MOSSAD ή τους Άραβες. Γενικά, πολλοί λίγοι μπορούσαν να παραδεχθούν ότι πρόκειται για μία αριστεριστική εξτρεμιστική οργάνωση διότι υπερτιμούσαν τις ικανότητες των διωκτικών αρχών και υποτιμούσαν τις ικανότητες των αριστεριστών τρομοκρατών. Αν η 17 Ν είναι απλώς τρομοκράτες, έλεγαν, πως είναι δυνατόν να μην τους είχε εντοπίσει η πανίσχυρη CIA, η ΚΥΠ και η ασφάλεια; Όσο δε τα χτυπήματα γινόταν πιο θεαματικά με τις ρουκέτες και τα παγιδευμένα αυτοκίνητα, τόσο αυξανόταν η αμηχανία και το μυστήριο. Η κυβέρνηση Μητσοτάκη το 1990-1993 που είχε υποσχεθεί την πάταξη της τρομοκρατίας, δεν πέτυχε τίποτα απολύτως. Οι θεωρίες περί σχέσεως του ΠΑΣΟΚ με την 17 Ν άρχισαν πια να καταρρέουν. Επιπλέον, με την πτώση και διάλυση της ΕΣΣΔ το 1991, έγινε φανερό πως ούτε η KGB μπορούσε να είναι πίσω από την 17 Ν. Το μυστήριο λοιπόν γινόταν όλο και πυκνότερο μετά το 1990, οι Αμερικανοί ήταν εξοργισμένοι και οι αρχές έπεφταν σε γκάφες. Προσπάθειες που έγιναν να διαπιστωθεί, αν η 17 Ν συνδέει με ευρωπαϊκές τρομοκρατικές οργανώσεις όπως οι Ερυθρές Ταξιαρχίες στην Ιταλία και η RAF στην Γερμανία, δεν απέδωσαν. Η 17 Ν δεν φαινόταν να έχει δεσμούς ούτε με τις μυστικές υπηρεσίες(STASI) της Ανατολικής Γερμανίας, ούτε με Άραβες τρομοκράτες. Η μόνη πιθανή διασύνδεση με αλλοδαπές ομάδες, ήταν με τούρκους ακροαριστερούς, εξαιτίας της δολοφονίας δύο τούρκων διπλωματών το 1994 και το 1994 από τη 17 Ν.\nΟι αρχές διατυπώσει τότε τη θεωρία των συγκοινωνούντων δοχείων, σύμφωνα με την οποία η 17 Ν και όλες οι άλλες εγχώριες τρομοκρατικές ομάδες όπως ο ΕΛΑ, η 1η Μάη, συνδέονταν μεταξύ τους. Οι τρομοκράτες όμως χρησιμοποιούσαν ένα πλήθος από ονομασίες οργανώσεων για να προκαλέσουν σύγχυση στις αρχές και για να φαίνονται… πολλοί. Η Ασφάλεια λοιπόν, πίστευε πως υπάρχει ένας κεντρικός κορμός- πυρήνας με πολλά παρακλάδια. Οι αναλύσεις όμως του κειμένου που έστελναν οι εξτρεμιστές σε εφημερίδες έδειχναν σημαντικές διαφορές. Το πιο πιθανό ήταν πως υπήρχαν λίγες ανεξάρτητες μεταξύ τους τρομοκρατικές ομάδες που συχνά χρησιμοποιούσαν και άλλα ονόματα. Από την αρχή υπήρχε έντονη πεποίθηση πως οι τρομοκράτες θα έπρεπε να έχουν κάποιες επαφές με τους κύκλους των αναρχικών και των αριστεριστών, στον οποίο από παράδοση η αστυνομία προσπαθούσε να διοχετεύσει πράκτορες και να βρει πληροφοριοδότες.\nΗ Ελληνική Αστυνομία Έστησε Ψεύτικες «Τρομοκρατικές Οργανώσεις» για να Ανακαλύψει την Αληθινή!\nΣύμφωνα με αρκετές μαρτυρίες οι διωκτικές αρχές χρησιμοποίησαν αθέμιτους τρόπους –εκτός από τις κλασικές παρακολουθήσεις– στήνοντας… ψεύτικες τρομοκρατικές ομάδες(!), που τοποθέτησαν βόμβες και έστειλαν προκηρύξεις, προκειμένου να έρθουν σε επαφή με τους αληθινούς τρομοκράτες. Μία τέτοια οργάνωση δόλωμα ήταν οι «Αντιεξουσιαστικές Μάζες» που έστειλε μία προκήρυξη όπου κατηγορούσε τους πολιτικούς ότι μετέτρεψαν τον ιερό χώρο του κοινοβουλίου σε καφενείο. Μία εφημερίδα έγραψε τότε αστειευόμενη πως υπάρχουν «κεντρώοι τρομοκράτες»(!).\nΤο 1993 σε ένα βιβλίο που εξέδωσε ο γνωστός βουλευτής της ΝΔ Πάνος Καμμένος, συνέδεε τη 17 Ν με το παλαιό ΠΑΚ και υποδείκνυε σαν αρχηγό της τον Μιχάλη Ράπτη ή Πάμπλο, γνωστό τροτσκιστή, 82 ετών τότε. Ο Μ. Ράπτης είχε δράσει και συμμετάσχει σε πολιτικούς αγώνες σε διάφορες χώρες του εξωτερικού όπως η Αλγερία, η Πορτογαλία και η Χιλή. Ο Π. Καμμένος έμπλεξε βέβαια με αγωγές στα δικαστήρια. Ο Μ. Ράπτης απεβίωσε τελικά το 1995.\nΗ Καθοριστική Εμπλοκή της Σκότλαντ Γιάρντ και της ΜΙ 6\nΤο τελευταίο μεγάλο χτύπημα της 17 Ν υπήρξε η δολοφονία του Βρετανού στρατιωτικού ακόλουθου ταξίαρχου Στ. Σώντερς στις 8 Ιουνίου 2000. Η δολοφονία αυτή έφερε μία καμπή στις διωκτικές έρευνες. Για πρώτη φορά είχε δολοφονηθεί Βρετανός και η αγγλική κυβέρνηση, απαίτησε πλήρη συνεργασία από τις ελληνικές αρχές. Στελέχη της Σκότλαντ Γιαρντ αλλά και της ΜΙ 6 στάλθηκαν στην Αθήνα για έρευνες. Οι Βρετανοί είχαν μεγάλη πείρα σε ζητήματα τρομοκρατίας, εξαιτίας της μακροχρόνιας αντιπαράθεσης τους με τον IRA όχι μόνο στην Ιρλανδία αλλά και στην ίδια την Αγγλία. Όταν έφθασαν στην Ελλάδα οι Βρετανοί πράκτορες, διαπίστωσαν πολύ γρήγορα τις μεγάλες αδυναμίες των ελληνικών διωκτικών αρχών και αποφάσισαν να πάρουν οι ίδιοι την πρωτοβουλία. Το βασικό σκεπτικό ήταν πως έπρεπε να αρχίσουν μία μακρόχρονη έρευνα από την αρχή, από το 1975 που πρωτοεμφανίσθηκε η 17 Ν. Άρχισαν να αναζητούν και να προσεγγίζουν όλους όσους είχαν αναπτύξει παράνομη δράση κατά της Χούντας με συστηματικό τρόπο θεωρώντας πως κάποιοι από αυτούς γνώριζαν τους ιδρυτές της 17 Ν. Επανεξέτασαν επίσης όλα τα στοιχεία που διέθεταν οι ελληνικές αρχές.\nΥπήρχε πράγματι ένας αριθμός αντιδικτατορικών αγωνιστών που αργότερα είχε παραμείνει στην αφάνεια, δίχως να γνωστοποιηθούν τα ονόματα τους. Σ’ αυτούς τους ανθρώπους αναζήτησαν οι Βρετανοί την προέλευση της 17 Ν. Έψαξαν να βρουν ποιοι ήταν αυτοί οι άνθρωποι, τι απέγιναν στην συνέχεια και που βρίσκονταν. Πήραν πληροφορίες επίσης από παλιούς αξιωματικούς της αστυνομίας επί Χούντας. Βρήκαν πολλούς από αυτούς τους ανθρώπους και τους ζήτησαν φιλικά πληροφορίες. Είχε μεγάλη σημασία να εξασφαλίσουν την φιλική συνεργασία τους και όχι να τους τρομοκρατήσουν. Αν λοιπόν τα ίχνη ορισμένων από αυτούς είχαν χαθεί όλα αυτά τα χρόνια, αυτομάτως θεωρούνταν πιο ύποπτοι. Οι Έλληνες αντιχουντικοί επί δικτατορίας είχαν ορμητήριο πολλές ευρωπαϊκές χώρες, όπως τη Γερμανία, τη Γαλλία, τη Σουηδία, την Ολλανδία, την Αυστρία, την Ιταλία, το Βέλγιο. Οι αστυνομίες των χωρών αυτών είχαν φροντίσει να ενημερώνονται για ανατρεπτικές ενέργειες που προετοιμάζονταν από τους εξόριστους, όσο μπορούσαν. Αυτές τις πληροφορίες που είχαν παραμείνει στα αρχεία των ευρωπαϊκών αστυνομιών αναζήτησαν οι Βρετανοί. Διαθέτοντας κύρος πολύ μεγαλύτερο των ελληνικών αρχών πέτυχαν την πλήρη συνεργασία των υπηρεσιών των χωρών της Ευρώπης. Έτσι μπόρεσαν να εντοπίσουν τα ονόματα κάποιων, τα ίχνη των οποίων «χάθηκαν» μετά το 1974. Ένας από αυτούς ήταν ο Αλεξάνδρος Γιωτόπουλος, που είχε αλλάξει όνομα σε Μισέλ Οικονόμου. Ο Γιωτόπουλος ήταν μέλος αντιχουντικής ομάδας ως φοιτητής στη Γαλλία. Είχε έλθει παράνομα στην Ελλάδα επί Χούντας και ξαναέφυγε χωρίς να συλληφθεί. Οι Βρετανοί αναζήτησαν τους τότε συνεργάτες του οι οποίοι βεβαίωναν πως είχαν πολλά χρόνια να τον δουν έκτοτε. Αυτό αρκούσε για να θεωρηθεί βασικός ύποπτος. Οι υποψίες όμως δεν αποτελούν και νομικές αποδείξεις και γι’ αυτό επιδίωξαν τον εντοπισμό και την παρακολούθηση του. Όταν έσκασε η βόμβα στα χέρια του Σάββα Ξηρού, οι αρχές ήταν ήδη κοντά στον Αλέκανδρο Γιωτόπουλο, στις 29 Ιουνίου 2002. Από τις ομολογίες του αδελφού Ξηρού, μέσα σε 2-3 εβδομάδες η 17 Ν εξαρθρώθηκε. Ο Γιωτόπουλος συνελήφθη μαζί με άλλα 16 άτομα. Είχαν τότε πει ότι η ομολογία του Σάββα Ξηρού οφειλόταν σε ψυχοφάρμακα που του έδωσαν. Κάτι τέτοιο όμως δεν ερμηνεύει καθόλου την ομολογία του αδελφού του Χριστόδουλου Ξηρού.\nΓιατί Ομολόγησε Τόσο Εύκολα ο Σάββας Ξηρός;\nΗ αλήθεια στο ζήτημα αυτό είναι κάπως πιο απλά. Ο Σάββας Ξηρός τραυματίσθηκε σοβαρά και έχασε την όραση του. Στους σοβαρά τραυματίες, οι θεράποντες δίνουν πάντα διάφορα φάρμακα. Στους τραυματίες πολέμου έδιναν παλιά μορφίνη. Τα φάρμακα αυτά έχουν επίδραση ηρεμιστική και αγχολυτική και ουσιαστική. Δρουν όπως τα ναρκωτικά. Άρα επηρέασαν σημαντικά τη διάθεση του Σάββα Ξηρού. Εκτός όμως από τα φάρμακα σημασία έχει και η ψυχολογία του ανθρώπου που είναι βαριά τραυματίας και έχει χάσει το φως του, νιώθοντας απροστάτευτος. Ένας άνθρωπος σε τέτοια κατάσταση δεν διαφέρει πολύ από κάποιον που βρίσκεται στον καναπέ ενός ψυχαναλυτή(!). Οφείλουμε να τονίσουμε επίσης πως ο Σάββας Ξηρός ως υιός ιερέα-και μάλιστα πρώην παλαιοημερολογίτη είχε λάβει από μικρός αυστηρή θρησκευτική αγωγή. Η αγωγή αυτή άφησε έντονα τα ίχνη της επάνω του, αν κρίνουμε από το γεγονός ότι ασχολούνταν με αγιογραφίες. Άλλωστε η ψυχολογία των φανατικών της άκρας Αριστεράς είχε πολλά κοινά σημεία με την εσχατολογική νοοτροπία των θρησκόληπτων. Πιθανότατα δε, ίσως και λόγω ηλικίας, ο Σάββας Ξηρός σκεφτόταν να αποσυρθεί από την ενεργό δράση όπως και ο αδερφός του. Ο τραυματισμός από την έκρηξη λοιπόν, μαζί με τα αναγκαία ηρεμιστικά φάρμακα και την απώλεια όρασης, είχαν ένα καταλυτικό ψυχολογικό αποτέλεσμα. Ο φόβος έφερε το συναίσθημα της ενοχής στην επιφάνεια και την ανάγκη της εξομολόγησης ως κάθαρση. Πρόκειται για πολύ γνωστό ψυχολογικό φαινόμενο. Τα είπε όλα και ένοιωσε καλύτερα. Φυσικά, όταν βελτιώθηκε η κατάσταση του αργότερα, αρνήθηκε πως η ομολογία του ήταν εκούσια, γιατί ντράπηκε τους συντρόφους του και τη γυναίκα του. Πρόκειται επίσης για φυσιολογική αντίδραση.\nΗ Απομυθοποίηση της 17 Ν\nΗ κοινή γνώμη, ο τύπος, οι πολιτικοί, οι αναλυτές εξεπλάγησαν όχι μόνο από την ταχύτατη εξάρθρωση της 17 Ν, αλλά και από την αποκάλυψη των μελών της. Το μυστήριο 27 ετών διαλύθηκε, παίρνοντας μαζί τη γοητεία που δημιουργεί κάθε τέτοια υπόθεση. Ώστε λοιπόν ήταν απλώς μιάμιση ντουζίνα από συνηθισμένους ανθρώπους αυτοί που είχαν φέρει σε απόγνωση την αστυνομία, την ΚΥΠ, την ίδια την CIA; Πολλοί δεν θέλησαν να δεχθούν αυτή την εκδοχή και επιμένουν πως υπάρχουν και άλλοι, ασύλληπτοι. Όμως στις 5 Σεπτεμβρίου ο Δημήτρης Κουφοντίνας παραδόθηκε από μόνος του, βάζοντας τέρμα σε αυτέ στις φημολογίες. Τι απογοήτευση όμως(!). Ούτε ένοπλη αντίσταση προέβαλαν οι τρομοκράτες, ούτε έπεσαν ηρωικά, ούτε πράκτορες ήταν, ούτε υπεράνθρωποι, ούτε σημαντική μόρφωση είχαν. Μεγάλη απομυθοποίηση όλων των θεωριών συνομωσίας που είχαν αναπτυχθεί ως τότε. Οι ίδιοι οι συλληφθέντες μάλιστα δεν φαίνονταν και πολύ έξυπνοι, αλλά το αντίθετο. Πίσω λοιπόν από μία τρομοκρατική οργάνωση δεν βρισκόταν κάποιος «σατανικός εγκέφαλος» αλλά αφελείς άνθρωποι.\nΟι οπαδοί των θεωριών συνωμοσίας όμως επέμεναν πως υπάρχουν και άλλοι πιο σημαντικοί πίσω από τους συλληφθέντες. Άλλωστε, το 1975-1976 όλοι σχεδόν ήταν έφηβοι ή παιδιά. Ήταν μόνος λοιπόν ο Γιωτόπουλος τότε(;) όταν δολοφονήθηκαν οι Μάλλιος και Γουέλς. Σύμφωνα με το συλληφθέντα Παύλο Σερίφη, στον αρχικό πυρήνα υπήρχαν τέσσερα άτομα, κι ανάμεσα τους ο ίδιος, ο τότε συνδικαλιστής Γιάννης Σερίφης, που συνελήφθη το 1997 αλλά αθωώθηκε, ο Αλέξανδρος Γιωτόπουλος και κάποια γυναίκα η οποία πιθανώς ονομαζόταν Άννα. Ο Γιάννης Σερίφης παραπέμφθηκε ξανά σε δίκη, αλλά αθωώθηκε λόγω έλλειψης αποδείξεων. Ο Αλέξανδρος Γιωτόπουλος καταδικάστηκε, δίχως να παραδεχθεί ποτέ την ενοχή του που οι περισσότεροι από τους άλλους ομολόγησαν. Από τα όσα έχουν προκύψει και από τις προσωπικότητες των συλληφθέντων-καταδικασθέντων, το σενάριο περί ξένων μυστικών υπηρεσιών που ήταν πίσω από τη 17 Ν φαίνεται να καταρρίπτεται εντελώς. Αυτοί οι άνθρωποι είχαν υποκινηθεί από προσωπικά ιδεολογικά κίνητρα. Μπορούν να χαρακτηρισθούν εγκληματίες και φανατικοί ανόητοι, αλλά όχι πράκτορες. Άλλωστε, ποιων μυστικών υπηρεσιών όργανα να ήταν, αφού είχαν χτυπήσει Αμερικανούς, έναν Άγγλο, δύο Τούρκους και το σπίτι του Γερμανού πρέσβη; Ποιες άλλες χώρες έχουν ισχυρές μυστικές υπηρεσίες που ενδιαφέρονται για την Ελλάδα; Ο μόνος από τους καταδικασθέντες που ενδεχομένως μπορεί να συνδέεται με κάποιες μυστικές υπηρεσίες, έμμεσα, είναι ο Αλέξανδρος Γιωτόπουλος, που έχει ζήσει και στο εξωτερικό. Εδώ όμως αρχίζει μία νέα θεωρία συνωμοσίας.\nΟ Άνθρωπος Από τη Γαλλία…\nΗ 17 Ν έστειλε την πρώτη της προκήρυξη, μετά την δολοφονία του Ρ. Γουέλς το 1975, όχι στην Ελλάδα αλλά στη Γαλλία! Η πρώτη προκήρυξη της 17 Ν, δημοσιεύτηκε τότε στη γαλλική αριστερή εφημερίδα Liberation, που είχε ιδρύσει το 1968 ο διάσημος φιλόσοφος Ζαν Πωλ Σάρτρ (1900-1980). Ο Σάρτρ αρνήθηκε να αποκαλύψει πως έφτασε εκείνη η επιστολή στη Liberation. Όπως είναι γνωστό όμως, ο Αλ. Γιωτόπουλος γεννήθηκε στη Γαλλία το 1944, αργότερα βρέθηκε στη Γαλλία για σπουδές, παρουσιαζόταν ως Ελληνο-Γάλλος με το γαλλικό όνομα Μισέλ και συζούσε στην Ελλάδα με μία Γαλλίδα τη Μαρί Τερέζ Πεϊνό του γαλλικού ινστιτούτου. Αν λοιπόν εμπλέκονται ξένες μυστικές υπηρεσίες στην υπόθεση 17 Ν έχουμε κάθε λόγο να πιστέψουμε πως είναι οι… γαλλικές (των οποίων το όνομα δεν είναι και πολύ γνωστό). Πολλά χρόνια αργότερα ανακαλύφθηκε πως την πρώτη προκήρυξη της 17 Ν μετέφερε στη Liberation ένας Γάλλος δημοσιογράφος. Η πληροφορία αυτή δεν θα είχε πολύ ενδιαφέρον, αν αυτός ο άνθρωπος δεν ήταν πολύ σημαντικός, όπως αποδείχθηκε. Όμως αυτός ο Γάλλος δημοσιογράφος έπειτα από λίγα χρόνια τοποθετήθηκε από τον Πρόεδρο της Γαλλίας Φρανσούα Μιτεράν στην ηγεσία των γαλλικών μυστικών υπηρεσιών! Επί χρόνια δε, φαίνεται πως οι γαλλικές αρχές αρνούνταν να δώσουν πληροφορίες στις ελληνικές αλλά και στις αμερικανικές Αρχές για τη 17 Ν.\nΟ Μιτεράν εξελέγη Πρόεδρος το 1981, ο δημοσιογράφος ανέλαβε ηγετικό στέλεχος στις μυστικές υπηρεσίες το 1982 και η 17 Ν από το 1983 άρχισε πυκνή δράση. Είναι δύσκολο να θεωρηθούν όλα αυτά απλές συμπτώσεις. Πιο λογικό είναι να συμπεράνουμε πως ο Γιωτόπουλος ήταν ο σύνδεσμος ανάμεσα στην 17 Ν και τους Γάλλους, ενώ τα άλλα μέλη δεν γνώριζαν τίποτα. Πιθανότατα στη διάρκεια της επταετούς δικτατορίας, όταν ήταν στη Γαλλία, είχε έλθει σε επαφή –άγνωστο πως– με τις μυστικές υπηρεσίες. Ίσως ακόμη και να τον εκβίαζαν, αλλά το ζήτημα αυτό δεν είναι τόσο σημαντικό. Το σημαντικό είναι πως εδώ και πολλά χρόνια υπάρχει, όπως φαίνεται, ένας άγνωστος πόλεμος Γαλλίας-Αγγλίας-ΗΠΑ που αποτελούν τις ισχυρότερες χώρες του Δυτικού Κόσμου.\nΟ Άγνωστος Πόλεμος Γαλλίας-Αμερικής\nΟι σχέσεις της Γαλλίας με την Αγγλία χαρακτηρίζονταν από παλιά από ανταγωνισμό, παρά τη συμμαχία τους στη διάρκεια των δύο παγκοσμίων πολέμων. Οι Γάλλοι νιώθουν μειονεκτικά που υποσκελίσθηκαν πρώτα από την Αγγλία και έπειτα από τις ΗΠΑ και από το ότι η αγγλική γλώσσα έγινε οικουμενική αντί της γαλλικής.\nΠροπολεμικά, η γαλλική επιρροή στην Ελλάδα ήταν μεγάλη, αλλά εξαιτίας της γαλλικής ήττας του 1940 από τον Χίτλερ περιορίσθηκε. Έτσι μεταπολεμικά κυριάρχησε στην Ελλάδα η αγγλο-αμερικανική επιρροή για πολλά χρόνια. Κύριος πυλώνας της αγγλικής επιρροής υπήρξε φυσικά το παλάτι. Ο μεγάλος Γάλλος ηγέτης Σαρλ Ντε Γκωλ ήδη στη διάρκεια του Β’ Παγκοσμίου Πολέμου είχε έρθει αρκετές φορές σε προστριβές με τους Άγγλους και τους Αμερικανούς. Ο στρατηγός Ντε Γκωλ έγινε πρωθυπουργός το 1944, αλλά παραιτήθηκε το 1946. Εκείνη την εποχή είχε αρχίσει ο πόλεμος της Ινδοκίνας(πρώτος πόλεμος του Βιετναμ). Η Γαλλία προσπαθούσε να καταπνίξει το επαναστατικό κομμουνιστικό κίνημα των Βιετμίνχ και να κρατήσει την Ινδοκίνα ως κτήση της. Οι ΗΠΑ όμως ήταν αντίθετες στη διατήρηση των αποικιών και αρνήθηκαν να συνδράμουν στους Γάλλους συμμάχους τους. Έτσι εκείνος ο πόλεμος έληξε το 1954 με την αποχώρηση των Γάλλων και το διαμελισμό του Βιετνάμ.\nΤο 1956 η Γαλλία και η Αγγλία επενέβησαν στρατιωτικά στην Αίγυπτο για να αποτρέψουν την εθνικοποίηση της διώρυγας του Σουέζ, αλλά η Ουάσιγκτον καταδίκασε την ενέργεια αυτή που κατέληξε σε αποτυχία. Από το 1954 είχε ξεσπάσει μία επανάσταση στην Αλγερία που ήταν γαλλική αποικία από το 1830. ΟΙ ΗΠΑ και πάλι αρνήθηκαν να βοηθήσουν. Το 1958 ο Σαρλ Ντε Γκωλ έγινε πρόεδρος της Γαλλίας με νέο σύστημα που του έδινε αυξημένες εξουσίες. Ο στρατηγός Ντε Γκωλ(1890-1970) ήταν αποφασισμένος να δώσει νέα αίγλη στη Γαλλία και έτσι εγκατέλειψε την Αλγερία. Ας σημειωθεί πως εκείνη την εποχή η Γαλλία, εξόπλιζε το… Ισραήλ. Το 1960 ο Ντε Γκωλ ανακοίνωσε μία νέα εθνική πολιτική για τη Γαλλία που απέκτησε πια και πυρηνικά όπλα. Η πολιτική του Ντε Γκωλ στρεφόταν εναντίον των… ΗΠΑ και της Αγγλίας(!). Η Γαλλία αρνήθηκε την είσοδο της Βρετανίας στην Κοινή Αγορά που είχε ιδρυθεί το 1957 και ανακοίνωσε την πρόθεση της να αποχωρήσει από το στρατιωτικό σκέλος του ΝΑΤΟ στα επόμενα χρόνια, προκαλώντας μεγάλο ρήγμα στη Δυτική Συμμαχία. Το Παρίσι όμως ενδιαφέρθηκε και να ανακτήσει την παλιά επιρροή που είχε στην Ελλάδα.\nΤο 1960 στην Ελλάδα πρωθυπουργός ήταν ο Κωνσταντίνος Καραμανλής. Είχε τοποθετηθεί στη θέση αυτή το 1955 από το Βασιλιά Παύλο. Αν και είχε θεωρηθεί αρχικά από τους πολιτικούς αντιπάλους του όργανο της μοναρχίας, ο δυναμικός χαρακτήρας του έφερε τον πρωθυπουργό σε προστριβές με το θρόνο. Αιτία ήταν τα τεράστια έξοδα της βασιλικής οικογένειας, οι πολιτικές επεμβάσεις της και η αλαζονική συμπεριφορά της. Ειδικά με το νεαρό διάδοχο Κωνσταντίνο και τη μητέρα του Βασίλισσα Φρειδερίκη, οι σχέσεις τους δεν ήταν καθόλου καλές. Οι Γκλύξμπουργκ επέμεναν να θεωρούν τον Καραμανλή… υπάλληλο τους! Δυστυχώς για την Ελλάδα, πρωθυπουργό το παλάτι είχε την υποστήριξη των Αγγλο-αμερικανών. Όμως η άνοδος του προέδρου Κένεντι στις ΗΠΑ το 1960 έφερε αλλαγές. Η νέα αμερικανική κυβέρνηση προσανατολιζόταν προς την ανάδειξη μίας νέας κυβέρνησης στην Ελλάδα, από τον κεντρώο χώρο, με επικεφαλής τον Γεώργιο Παπανδρέου, του οποίου ο υιός Ανδρέας, καθηγητής από χρόνια στην Αμερική, διατηρούσε φιλική σχέση με τους Κένεντι.\nΟ Καραμανλής αντιλήφθηκε πως οι Αμερικανοί ευνοούν τους πολιτικούς του αντιπάλους και δυσαρεστήθηκε πολύ τόσο μ’ αυτούς όσο και με τους Βρετανούς προστάτες του παλατιού. Τότε γύρω στο 1962, άρχισε να στρέφεται προς τη Γαλλία του Ντε Γκωλ. Την Άνοιξη του 1963 ο Ντε Γκωλ επισκέπτεται επισήμως την Ελλάδα. Αμέσως ακολουθεί η ρήξη του Καραμανλή με τους Βασιλείς, η παραίτηση του και η αναχώρηση του για το Παρίσι (φυσικά) με ψεύτικο όνομα! Διαδόθηκε τότε, πως κατά τη διάρκεια οξύτατης λογομαχίας, ο πρωθυπουργός χαστούκισε τη Βασίλισσα Φρειδερίκη και πως ο διάδοχος απείλησε να βάλει να τον δολοφονήσουν.\nΟ Καραμανλής έζησε στη Γαλλία τα επόμενα έντεκα χρόνια ως το 1974. Σ’ αυτά τα έντεκα χρόνια (1963-1974),συνέβησαν πολλές εξελίξεις στην Ελλάδα και στον κόσμο. Η γαλλο-αμερικανική διαμάχη άρχισε να λαμβάνει διαστάσεις. Το 1966 η Γαλλία αποχώρησε από το στρατιωτικό σκέλος του ΝΑΤΟ. Το αρχηγείο του ΝΑΤΟ, που έδρευε ως τότε στο Παρίσι, αναγκάστηκε να μεταφερθεί στις Βρυξέλλες. Ο Ντε Γκωλ δεν υποστήριξε την αμερικανική εκστρατεία στο Βιετνάμ και απαίτησε να ανταλλάξουν οι ΗΠΑ σε χρυσάφι τα δολάρια που είχε συγκεντρώσει η Τράπεζα της Γαλλίας(!) απειλώντας άμεσα τη σταθερή νομισματική συμφωνία του Μπρέτον Γουντς(1944).\nΣτην Ουάσιγκτον αποκαλούσαν «τρελόγερο»τον Ντε Γκωλ. Ο Στρατηγός κυβέρνησε τη Γαλλία ως το 1969 και απεβίωσε το 1970, αλλά η πολιτική που είχε χαράξει συνεχίσθηκε από τους διαδόχους του στην προεδρία για πολλά χρόνια.\nΤο 1974 η ελληνική δικτατορία καταρρέει και ο Κωνσταντίνος Καραμανλής επιστρέφει ως σωτήρας με το προσωπικό αεροπλάνο του Γάλλου προέδρου Ζισκάρ Ντ’ Εσταίν. Εξαιτίας της τουρκικής εισβολής στην Κύπρο, ο Καραμανλής αποφασίζει στις 16 Αυγούστου 1974, την αποχώρηση της Ελλάδας από το στρατιωτικό σκέλος του ΝΑΤΟ (όπως είχε κάνει και η Γαλλία). Οι σχέσεις Ελλάδας-ΗΠΑ επιδεινώνονται αλλά και με την Αγγλία επίσης που αρνήθηκε να αποτρέψει την τουρκική εισβολή στην Κύπρο, όπου διατηρεί βάσεις. Τόσο η ελληνική κοινή γνώμη όσο και οι εθνικόφρονες Δεξιοί πολιτικοί και στρατιωτικοί ηγέτες εξοργίζονται με τη στάση της Αμερικής και της Αγγλίας στο Κυπριακό και στρέφονται ενάντια στις Η.Π.Α. Ο Γάλλος πρόεδρος Ζισκάρ Ντ’ Εσταίν έρχεται στην Ελλάδα το Σεπτέμβριο του 1974 και προσφέρει οικονομική και στρατιωτική βοήθεια. Ακούγεται το σύνθημα Ελλάς-Γαλλία Συμμαχία. Ιδρύεται το ΠΑ.ΣΟ.Κ, νομιμοποιείται το Κ.Κ.Ε. και καταργείται με δημοψήφισμα η μοναρχία…\nΗ αμερικανο-βρετανική επιρροή στην Ελλάδα δέχθηκε τεράστιο πλήγμα με την αποχώρηση από το ΝΑΤΟ και την κατάργηση της μοναρχίας. Φαίνεται όμως πως οι Άγγλο-Αμερικάνοι δεν ήθελαν να δεχθούν την ήττα τους στην Ελλάδα. Ο Κ. Καραμανλής έγραψε στα απομνημονεύματα του που εκδόθηκαν το 1997, πως ο βασιλιάς Κωνσταντίνος σχεδίαζε πραξικόπημα για να επανέλθει στο θρόνο. Ο βασιλιάς είχε διαφύγει στο εξωτερικό από το Δεκέμβριο του 1967 μετά από τη ρήξη του με τη Χούντα. Φυσικά, το σχεδιασμένο πραξικόπημα για το 1975 θα γινόταν με την καθοδήγηση των Αμερικανών. Δεν έγινε κανένα πραξικόπημα το 1975, δολοφονήθηκε όμως ένας Αμερικανός διπλωμάτης, ο Ρ. Γουέλς που εφέρετο να είναι αρχηγός κλιμακίου της C.I.A. Άρα τα αγγλοαμερικανικά σχέδια για την επαναφορά της μοναρχίας απέτυχαν με την παρέμβαση «τρίτων».\nΗ κυβέρνηση Καραμανλή, αν και Δεξιά, περιέργως στράφηκε εναντίον του επιχειρηματικού ομίλου του βιομηχάνου-εφοπλιστή-τραπεζίτη Στρατή Ανδρεάδη (Ιονική-Λαϊκή Τράπεζα), που ήταν γνωστός φιλοβασιλικός. Πολλές επιχειρήσεις του Ανδρεάδη, όπως η τράπεζα του και τα ναυπηγεία του …κρατικοποιήθηκαν! Έγινε τότε λόγος για… σοσιαλμανία της κυβερνήσεως Καραμανλή. Επρόκειτο όμως για ένα πλήγμα σ’ ένα όμιλο συμφερόντων… φιλοβρετανικό.\nΚαι η Συνωμοσιολογία των Ελληνοτουρκικών Σχέσεων\nΟ Ζισκάρ Ντ’ Εσταίν «έβαλε»την Ελλάδα το 1979 στην Ευρωπαϊκή Οικονομική Κοινότητα. Το 1981 η πολιτική αλλαγή στην Ελλάδα συνέπεσε με την πολιτική αλλαγή στη Γαλλία. Ο νέος σοσιαλιστής Γάλλος πρόεδρος Μιτεράν δημιούργησε στενότατες σχέσεις με τον Ανδρέα Παπανδρέου (αν και η Ελλάδα είχε επιστρέψει το 1980 στο ΝΑΤΟ). Η Ελλάδα άρχισε στενή στρατιωτική συνεργασία με την Γαλλία, που φυσικά περιλάμβανε μεγάλες αγορές όπλων (αεροπλάνα, άρματα, πύραυλοι, εξοπλισμός, ραντάρ). Το 1983 η κυβέρνηση Παπανδρέου αγόρασε 40 αεροπλάνα Μιράζ μαζί με 40 F-16, δείχνοντας πως διατηρούσε μία ισορροπία ανάμεσα σε Γαλλία και ΗΠΑ. Αρχικά βέβαια ο Α. Παπανδρέου δεν ήθελε να αγοράσει παρά μόνο γαλλικά αεροπλάνα. Η Ουάσιγκτον όμως απείλησε πως θα αναγνωρίσει την τουρκική κυριαρχία στη βόρεια Κύπρο και έτσι η ελληνική κυβέρνηση συμβιβάστηκε αγοράζοντας τα μισά αεροπλάνα από τις ΗΠΑ. Συγχρόνως υπογράφηκε και μία νέα συμφωνία επταετούς διάρκειας για τις αμερικανικές βάσεις στην Ελλάδα. Στις 15 Νοεμβρίου έκλεισε αυτή η συμφωνία. Την ίδια μέρα δολοφονήθηκε ο Αμερικανός Αντιπλοίαρχος Τζώρτζ Τζάντες, ελληνικής καταγωγής, στην Αθήνα. (Συμπτώσεις που μείνανε… συμπτώσεις).\nΑνάμεσα στα θύματα της 17 Ν ήταν οι επιχειρηματίες Μομφεράτος, Αγγελόπουλος, Αθανασιάδης, Μποδοσάκης. Όλοι τους φιλοβασιλικοί Δεξιοί και άρα αγγλόφιλοι. Επίσης δολοφονήθηκε ο εφοπλιστής Περατικός, του οποίου οι επιχειρήσεις του οποίου οι επιχειρήσεις είχαν έδρα το Λονδίνο. Η δολοφονία δύο Τούρκων διπλωματών το 1991 και το 1994 ματαίωσε προσπάθειες προσέγγισης με την Τουρκία και στις δύο περιπτώσεις. Το 1991 η κυβέρνηση Μητσοτάκη και η κυβέρνηση Γιλμάζ είχαν αρχίσει διπλωματικές επαφές. Το 1994 ο ίδιος ο αρχιστράτηγος της Τουρκίας, Καρανταγί, επιδίωξε προσέγγιση επισκεπτόμενος την ελληνική πρεσβεία στην Άγκυρα για την επέτειο της… 25ης Μαρτίου! Πρωτοφανής ενέργεια για Τούρκο στρατηγό. Όταν οι ελληνοτουρκικές σχέσεις επιδεινώνονται τίθεται θέμα εξοπλισμών και διπλωματικής υποστήριξης. Αλλά επειδή στην Αθήνα γνώριζαν πως η Ουάσιγκτον μπορεί να κρατήσει φιλοτουρκική στάση, επιζητούσαν βοήθεια από την Ευρώπη δηλαδή από τη Γαλλία (π.χ. αγορά αεροπλάνων, πυραύλων θάλασσας, έξοσετ, Αρμάτων κτλ.)\nΠιθανότατα, μετά την κρίση στα Ίμια, να μεταβλήθηκε σημαντικά η κατάσταση υπέρ των Αμερικανών αλλά δεν είναι σίγουρο. Η αγγλική επιρροή στην Ελλάδα πάντως ενισχύθηκε επί κυβερνήσεων Σημίτη και Μπλαίρ. Όταν τον Ιούνιο του 2000 δολοφονήθηκε ο ταξίαρχος Στήβεν Σόντερς, στην Αθήνα βρισκόταν η υφυπουργός άμυνας της Βρετανίας βαρόνη Σίμονς. Το αγγλικό ενδιαφέρον εστιαζόταν, μεταξύ άλλων, στην προμήθεια αρμάτων για τον ελληνικό στρατό. Εκτός από τα άρματα όμως, γινόταν συζήτηση και για άλλα εξοπλιστικά προγράμματα. Ανάμεσα σ’ αυτά, κυρίαρχη θέση είχε το ζήτημα της προμήθειας πολεμικών αεροπλάνων. Δύο ήταν οι επικρατέστεροι τύποι αεροσκαφών: το Eurofighter(αγγλο-γερμανικό) και το Rafal(γαλλικό). Ο τότε υπουργός Άμυνας Άκης Τσοχατζόπουλος προτιμούσε το Eurofighter. Η αγορά τελικά τότε αναβλήθηκε για οικονομικούς λόγους(μόνον;)και ο υπουργός αντικαταστάθηκε.\nΦυσικά, όλα όσα προαναφέρθηκαν για σχέση της 17 Ν με τις γαλλικές μυστικές υπηρεσίες θα μπορούσε να είναι ένα πολύ καλό σενάριο συνομωσιολογίας. Αλλά οι συνομωσίες δεν λείπουν όταν τίθεται θέμα ανταγωνισμού μεγάλων δυνάμεων, ούτε όμως εξαρτώνται όλα από τις συνωμοσίες. Άλλωστε στην ακατάσχετη συνωμοσιολογία, προσφεύγουν συνήθως τα αυταρχικά καθεστώτα, οι αδαείς και οι φανατικοί κάθε είδους.\nThis entry was posted in ΤΡΟΜΟΚΡΑΤΊΑ & ΠΟΛΙΤΙΚΑ ΠΑΡΑΣΚΗΝΙΑ - TERRORISM & SECRET OPERATIONS on Ιουλίου 3, 2012 by zenithmag.\n← ΤΑ ΑΡΧΑΙΑ ΕΛΛΗΝΙΚΑ ΧΕΙΡΟΓΡΑΦΑ ΤΟΥ ΑΓΙΟΥ ΟΡΟΥΣ Η ΒΙΟΜΗΧΑΝΙΑ ΤΗΣ ΤΡΕΛΑΣ →


Ο Έλληνας Ίκαρος που βασανίστηκε και εκτελέστηκε στην Αλβανία από το καθεστώς Χότζα | Greek National Pride\nΤο άγνωστο επεισόδιο του 1954\nΟι σχέσεις της Ελλάδας και Αλβανίας στις αρχές της δεκαετίας του 1950\nΗ αποστολή αυτοκτονίας στην Αλβανία\nΗ σύλληψη, η φυλάκιση και τα φριχτά βασανιστήρια στα οποία υποβλήθηκε\nΗ εκτέλεση του και τα νέα στοιχεία που ήρθαν στο φως της δημοσιότητας\nΕνός φιλόδοξου νεαρού, που πιστεύοντας ότι εκτελεί εθνικό καθήκον, ανέλαβε μια πραγματικά αποστολή αυτοκτονίας στην Αλβανία το 1952.\nΗ συνέχεια ήταν δραματική: σύλληψη, φυλάκιση, βασανιστήρια και τελικά εκτέλεση δύο χρόνια αργότερα.\nΟι περιπέτειες του Νίκου Ακριβογιάννη στην Αλβανία, ήταν άγνωστες για περισσότερα από 50 χρόνια, όχι μόνο στο κοινό, αλλά και στις ίδιες τις ελληνικές κυβερνήσεις.\nΥπήρχε πλήρης σύγχυση για το αν ζει ή αν έχει πεθάνει.\nΤα τελευταία χρόνια, ο Σταύρος Γ. Ντάγιος, Διδάκτωρ Ιστορίας του Τμήματος Ιστορίας και Αρχαιολογίας του Α.Π.Θ., έφερε στο προσκήνιο συγκλονιστικά στοιχεία, κυρίως μέσα από αναζητήσεις στα αλβανικά αρχεία.\nΌλα αυτά τα παρουσιάζει στο βιβλίο του «Ο Νίκος Ακριβογιάννης και η Δίκη των Αεροπόρων», που αποτελεί τη βασική πηγή του σημερινού μας άρθρου.\nΗ επιχείρηση αυτή, είχε ξεκινήσει να σχεδιάζεται από τον Φεβρουάριο του 1949, στο πλαίσιο του γενικότερου σχεδίου Rollback του Αμερικανικού διπλωμάτη George Kennan.\nΌπως γράφει ο Σταύρος Ντάγιος; «η Αλβανία χαρακτηριζόταν ως ο κύριος κακοποιός της περιοχής και από τον Ο.Η.Ε.».\nΗ Ελλάδα που είχε εμπλακεί στην υπόθεση, έγινε στόχος επιθέσεων από τον αλβανικό Τύπο.\nΗ εφημερίδα «Zeri i Popullit» στα τέλη Μαρτίου 1951, ανέφερε ότι στην Ελλάδα γίνονταν στρατιωτικές προετοιμασίες για την κατάληψη της Αλβανίας και ισχυριζόταν ότι ο σιδηρόδρομος Μοναστήρι – Φλώρινα – Θεσσαλονίκη, για τον οποίο υπήρχε η προοπτική να φτάσει ως την Κωνσταντινούπολη, κατασκευαζόταν γι’ αυτό τον σκοπό.\nΤα Τίρανα, βρήκαν την ευκαιρία να κατηγορήσουν την ελληνική κυβέρνηση για υπονόμευση της εδαφικής τους ακεραιότητας. Σχετική είναι η επιστολή του αναπληρωτή Αλβανού ΥΠΕΞ Μιχάλη Πρίφτη προς τον Ο.Η.Ε. στις 19/11/1951.\nΜετά από βασανιστήρια οι δύο κατηγορούμενοι ομολόγησαν ψευδώς ότι είχαν σκοπό να κάνουν δολιοφθορές στην Αλβανία, όπως την ανατίναξη της γέφυρας του Λόγγου (χωριού της Β. Ηπείρου κοντά στα σύνορα με την Ελλάδα).\nΟ Νίκος Ακριβογιάννης, γεννήθηκε στις 5 Ιανουαρίου 1929 στη Θεσσαλονίκη, όπου υπηρετούσε ως αξιωματικός του Στρατού ο πατέρας του Δημήτρης (είχε γεννηθεί το 1889).\nΗ μητέρα του Νεοκλεία, είχε γεννηθεί το 1900.\nΚαι οι δύο γονείς του, κατάγονταν από τον Άγιο Βλάσιο Μαγνησίας.\nΩστόσο, ο Ακριβογιάννης θεωρούσε πατρίδα του τη Θεσσαλονίκη. Χαρακτηριστικά είναι όσα είπε ενώπιον των Αλβανών ανακριτών στο Μπεράτι, στις 16/12/1953:\nΟ Ακριβογιάννης φοίτησε σε σχολεία της Θεσσαλονίκης, του Βόλου και του Αγίου Βλασίου.\nΑποφοίτησε από το Γυμνάσιο το 1947-1948, με γενικό βαθμό 14 4/11 (καλώς) και διαγωγή κοσμιοτάτη.\nΌταν ήταν μαθητής της Α’ Γυμνασίου, υπήρξε Γενικός Γραμματέας της ΕΠΟΝ ως «Σκαπανεύς» και στη συνέχεια Γενικός Γραμματέας του Συλλόγου Αναπήρων, Τραυματιών και Φυματικών Εθνικής Αντίστασης του ΕΛΑΣ του νομού Μαγνησίας, ως αγωνιστής του 54ου Συντάγματος.\nΜάλιστα, σε μάχες με τους Γερμανούς στο Πήλιο, πληγώθηκε στο πόδι και το σαγόνι.\nΟ Ακριβογιάννης ήταν γοητευτικός, αθλητικός, με μεγάλα φωτεινά μάτια. Δεινός κολυμβητής, άλλοτε ειρωνικός και άλλοτε εσωστρεφής. Ατίθασος και ριψοκίνδυνος, ήταν στοχαστικός άνθρωπος.\nΤο 1949, πρωταγωνίστησε στην ταινία «Δύο Κόσμοι», ερμηνεύοντας τον ρόλο ενός γυναικά.\nΣτην ταινία, πρωταγωνιστούσαν οι Αλέκος Αλεξανδράκης, Νίκος Τζόγιας, Δήμος Σταρένιος, Μαλαίνα Ανουσάκη, Ίντα Χριστινάκη, Γιάννης Νταλ (Δαλιανίδης) κ.ά.\nΤη μουσική της είχε γράψει ο Μάνος Χατζιδάκις.\nΤον Γενάρη του 1948 έδωσε για πρώτη φορά εξετάσεις για εισαγωγή στην Αεροπορία, αλλά απέτυχε.\nΤο 1949, έμαθε για τον νέο διαγωνισμό που είχε προκηρύξει για 70 νεοσύλλεκτους η Σχολή Αεροπορίας και φρόντισε να συγκεντρώσει τα απαραίτητα δικαιολογητικά.\nΤον Μάιο του 1950 κι ενώ διέμενε στη Θεσσαλονίκη, ο Ακριβογιάννης γνώρισε τυχαία (;) τον νεαρό Σαλονικιό Ευλάμπιο Κωστίδη, ο οποίος τον μύησε στον χώρο της κατασκοπείας.\nΕκείνη την εποχή, ο Τομ Καραμεσίνης, σταθμάρχης της CIA στην Ελλάδα , αναζητούσε θαρραλέους νεαρούς στον αγώνα κατά της «κομμουνιστικής απειλής».\nΒάση στρατολόγησης και συγκέντρωσης πρακτόρων, ήταν η Αμερικανική Γεωργική Σχολή στη Θεσσαλονίκη, ενώ η σχολή εκπαίδευσης λειτουργούσε στο Καραμπουρνάκι, σε ειδικά διαμορφωμένο διαμέρισμα.\nΟ νεαρός Νίκος, γοητευόταν από τον κόσμο των κατασκόπων, όπως βέβαια τον είχε στο μυαλό του: ριψοκίνδυνες αποστολές, ταξίδια, ωραίες γυναίκες. Παράλληλα, πίστευε ότι έτσι θα βοηθούσε και στην Ελλάδα.\nΑμείβεται με 1.000.000. δραχμές τον μήνα, αλλά οι Αμερικανοί τον ενημερώνουν για τους κινδύνους που ελλοχεύον.\nΠριν τη λήξη των μαθημάτων στη σχολή, οι Αμερικανοί τον συμβούλευσαν να υποβάλλει αίτηση εισαγωγής στην Αεροπορία, ενώ παράλληλα του ανακοίνωσαν ότι σύντομα θα μετέβαινε στην Αλβανία, για τον λόγο δε αυτό, θα λάμβανε ειδική εκπαίδευση στη Σχολή Αεροπορίας.\nΤου έδωσαν το ψευδώνυμο G. 1. και τον ενημέρωσαν, ότι μετά την Αλβανία θα έπρεπε να κάνει ό, τι ήταν δυνατό για να πάει σε χώρα της Ανατολικής Ευρώπης όπου βρισκόταν η ηγεσία του Κ.Κ.Ε.\nΤον συμβούλευσαν να προσέχει κυρίως τους Αρσένιο Κουλούρη, Χριστόφορο Κυρομύτη (ή Κερομύτη) και Κώστα Προσωπάρη με τους οποίους δεν έπρεπε να έχει καμία επαφή.\nΟ Ακριβογιάννης υπέθετε ότι κι αυτοί ήταν Έλληνες πράκτορες σταλμένοι στην Αλβανία.\nΕπίσης, οι Αμερικανοί διαβεβαίωσαν τον Ακριβογιάννη, ότι σε περίπτωση δυσκολιών θα πήγαιναν στην Αλβανία ο σμηναγός Εμμανουήλ ή ο υποσμηναγός Ευσταθίου και θα τον έσωζαν παίρνοντας τον με αεροπλάνο.\nΤα μαθήματα στη Θεσσαλονίκη ολοκληρώθηκαν τον Ιούνιο του 1951.\nΣτη συνέχεια ο Νίκος κατατάχθηκε στις Ένοπλες Δυνάμεις (Κόρινθο).\nΕν ονόματι της πατρίδας σε διατάσσω να μεταβείς εις εχθρικόν κράτος δι’ εκτέλεσιν ειδικής αποστολής».\nΤην ίδια περίοδο στο μεταξύ στη Σχολή της Αεροπορίας, συνέβαιναν σοβαρά ατυχήματα με αεροπλάνα, με αποτέλεσμα κάποιοι νεαροί πιλότοι να σκοτωθούν ή να τραυματιστούν.\nΑυτά και διάφορα άλλα (κατηγορίες περί κατασκοπείας, προπαγάνδα υπέρ του Κ.Κ.Ε. κλπ), οδήγησαν αξιωματικούς και υπαξιωματικούς της Αεροπορίας, καθώς και μερικούς ιδιώτες στο εδώλιο, στην περίφημη «Δίκη των Αεροπόρων», με την οποία θα ασχοληθούμε σε μελλοντικό μας άρθρο.\nΟ Ακριβογιάννης, τελικά δεν κατάφερε να αποφύγει τη μοιραία, όπως αποδείχθηκε, αποστολή.\nΟ Βλαντούσης κάποια στιγμή, εμμέσως πλην σαφώς, τον απείλησε ότι η οικογένειά του θα κινδυνεύσει αν δεν πάει στην Αλβανία.\nΟι γονείς του δεν γνώριζαν τίποτα και ο ίδιος δεν πήγε ούτε στον γάμο της αδελφής του που έγινε την άνοιξη του 1952.\nΤο τελευταίο χρονικό διάστημα, πριν την φυγή του στην Αλβανία, την εκπαίδευση του ως πράκτορα και κατασκόπου ανέλαβε ο Θεόδωρος Μπουκουβάλας, ο οποίος αργότερα, στη διάρκεια της χούντας διετέλεσε νομάρχης Αργολίδας.\nΒοηθός του Μπουκουβάλα, ήταν ο Παπαγεωργίου, ένας άλλος αξιωματικός του Α2.\nΌλα γίνονταν βέβαια με καθοδήγηση και ενημέρωση των Αμερικανών.\nΣτις 5 Απριλίου, ο Μπουκουβάλας έκανε τα τελευταία «ιδιαίτερα» στον Ακριβογιάννη. Ανάμεσα στα άλλα, του είπε και ποιες «απόρρητες» πληροφορίες θα έδινε στους Αλβανούς αν χρειαζόταν.\nΑρχικά σκέφτηκε να προσγειωθεί στο Αργυρόκαστρο, όπου υπήρχε και αεροδρόμιο, τελικά άλλαξε γνώμη και προσγειώθηκε χωρίς τροχούς στον κάμπο της Τσούκας. Πρόκειται για ένα κεφαλοχώρι με κατοίκους ελληνικής καταγωγής, στην περιοχή του Βούρκου της Βορείου Ηπείρου.\nΠροηγουμένως, πέταξε πάνω από τα χώρια Τσαούσι, Αλίκο, Κρανιά και Μετόχι, εκεί όπου το 1949 είχε προσγειωθεί ο συνάδελφός του Παναγιώτης Μπαλάφας, που το 1952 ήταν έγκλειστος στις διαβόητες φυλακές των εχθρών του λαού της Κρούγια, με την κατηγορία της κατασκοπείας σε βάρος της Αλβανίας.\nΟ Ακριβογιάννης δεν αναφέρει πουθενά, ούτε στις καταθέσεις, ούτε στις σημειώσεις του και τις ομολογίες του, ότι συνοδευόταν από άλλους.\nΜέχρι πρόσφατα, υπήρχαν πολλά δημοσιεύματα στη χώρα μας, που ανέφεραν ότι τον Ακριβογιάννη συνόδευε αεροσκάφος της CIA με χειριστές τους Καραμεσίνη και τον βοηθό του Ντόσλεϊ Κλαρκ και άλλα που ανέφεραν ότι το συνοδευτικό αεροσκάφος, που ακολούθησε τον Ακριβογιάννη ως το ύφος της Κέρκυρας, πιλοτάριζε ένας από τους εκπαιδευτές του στη Σχολή.\nΣτον τόπο της προσγείωσης, έφτασε αμέσως ο διοικητής του οικείου Τμήματος Ασφαλείας των Αγίων Σαράντα Quatip Dervishi και ο ελληνόφωνος υπάλληλος ασφαλείας της περιοχής.\nΑυτοί μετέφεραν τον Ακριβογιάννη στον αστυνομικό σταθμό των Αγίων Σαράντα.\nΕκεί του ζητήθηκε εξηγήσει για ποιο λόγο ήρθε με αεροπλάνο στην Αλβανία.\nΟ Ακριβογιάννης δήλωσε φίλος της Αλβανίας και πολέμιος της μοναρχοφασιστικής Ελλάδας.\nΣτη συνέχεια ζήτησε να τον στείλουν στην ηγεσία της Δημοκρατικής Κυβέρνησης της Ελλάδας στη Σοβιετική Ένωση, να ανακοινώσουν μέσω του Τύπου ότι ένα ελληνικό αεροπλάνο αφού έκανε κύκλους πάνω από τον αλβανικό εναέριο χώρο έφυγε προς την Ιταλία και να ανακοινώσουν συνθηματικά μέσω του Ρ/Σ ‘’Ελεύθερη Ελλάδα’’ ότι ο ‘’Κώστας θα παντρευτεί με τη Μάρθα’’, μήνυμα που σήμαινε ότι έφτασε καλά στην Αλβανία.\nΑυτό θα το άκουγε ο Φ. Τσώκος και θα μετέφερε το νέο στους γονείς του. Όλα αυτά γίνονταν με την καθοδήγηση των Αμερικανών πρακτόρων.\nΟ Ακριβογιάννης με δική του πρωτοβουλία ζήτησε να επικοινωνήσει με τον Ενβέρ Χότζα για να του μεταφέρει τα αιτήματά του προσωπικά.\nΛόγω της σοβαρότητας της υπόθεσης ο Ακριβογιάννης οδηγήθηκε στα Τίρανα σιδηροδέσμιος.\nΣτα κρατητήρια της αντικατασκοπείας, στο Τμήμα 3011, ανακρίθηκε και βασανίστηκε.\nΟι Αλβανοί δεν πίστεψαν κανέναν από τους ισχυρισμούς του και προσπαθούσαν να καταλάβουν τι πραγματικά συνέβαινε.\nΟ Ακριβογιάννης έστειλε μία επιστολή στον Χότζα, με την οποία του ζητούσε να τον βοηθήσει να μεταβεί στην ΕΣΣΔ.\nΤο επόμενο διάστημα κρατήθηκε στις μεταγωγικές φυλακές Τιράνων.\nΕκεί ένας κρατούμενος ο Gani Petrela, εγκάθετος των Αλβανών, του είπε ότι ο πατέρας του εκτελέστηκε. Κάτι τέτοιο βέβαια δεν είχε συμβεί.\nΤη μέρα της φυγής του Ακριβογιάννη το Υπουργείο Αεροπορίας ζητούσε πληροφορίες για την τύχη του αεροπλάνου τύπου ‘’Harvard’’ που είχε αναχωρήσει για εκπαιδευτική πτήση στη Νότια Πελοπόννησο και δεν επέστρεψε.\nΟι Αρχές δεν ανακοίνωσαν το όνομα του αεροπόρου παρά μόνο την εξαφάνιση του αεροπλάνου. Λίγες μέρες μετά η ηγεσία του Υπουργείου θεωρούσε το αεροπλάνο ως ‘’οριστικώς εξαφανισθέν’’ και ίσως ‘’βυθισθέν στη θάλασσα’’ λόγω μηχανικής βλάβης.\nΟ Βλαντούσης διέταξε ΕΔΕ, την οποία ανέθεσε στον Επισμηναγό Χατζηλάκo, ο οποίος αφού πήγε και βρήκε τον πατέρα του Ακριβογιάννη επέστρεψε στο Τατόι.\nΑκολούθησε η σύλληψη του Φ. Τσώκου και τελικά ανακοινώθηκε ότι ο Ακριβογιάννης, ο οποίος διακατεχόταν από κομμουνιστικά φρονήματα, έφυγε με το αεροπλάνο ‘’Harvard’’ και προσγειώθηκε κοντά τους Αγίους Σαράντα.\nΣτον Τύπο γράφονται πολλά και διάφορα, όπως ότι μεταφέρει πολύτιμα έγγραφα στην ηγεσία του Κ.Κ.Ε. και ότι στο αεροδρόμιο Τσούκα τον περίμεναν Έλληνες, Αλβανοί και Ρώσοι κομμουνιστές.\nΟι Αλβανοί βέβαια μάθαιναν όσα γίνονταν στην Ελλάδα. Μετά τις 22 Απριλίου οι ανακρίσεις του Ακριβογιάννη γίνονται πιο σκληρές.\nΣτις 5 Μαΐου 1952 κάνει μία απόπειρα αυτοκτονίας, η οποία αποτυγχάνει. Στις 28 Μαΐου γράφει στον Χότζα ξανά.\nΦυσικά ο Αλβανός ηγέτης δεν παίρνει καμία από τις επιστολές του.\nΤον Αύγουστο του 1952, ξεκίνησε η Δίκη των Αεροπόρων, στην οποία αναφερθήκαμε και νωρίτερα.\nΟ Ακριβογιάννης ήταν ανάμεσα σ’ αυτούς που κατηγορούνταν, αλλά βέβαια δεν μπορούσε να δικαστεί, αφού βρισκόταν στην Αλβανία.\nΣκοπός όσων οργάνωσαν τη σκευωρία, ήταν να δείξουν ότι το ΚΚΕ ήθελε να διαβρώσει και να διαλύσει τις Ένοπλες Δυνάμεις, ξεκινώντας από την Αεροπορία.\nΣτο μεταξύ, ο Ακριβογιάννης μετά τα σκληρά βασανιστήρια, διακομίζεται αναίσθητος στο Δημόσιο Νοσοκομείο Τιράνων (6/4/1953).\nΕκεί, τον ερωτεύονται δύο νεαρές νοσηλεύτριες, η Ιλιρία από την Κορυτσά και η Καντίφε.\nΓια έναν φυλακισμένο στην Αλβανία όμως, όπως ο Ακριβογιάννης, ο έρωτας είναι χίμαιρα…\nΕκεί οι συνθήκες ήταν καλύτερες.\nΥπήρχε ένα καθεστώς ημιελευθερίας.\nΚαι πάλι όμως ο Ακριβογιάννης αναζητούσε τρόπους διαφυγής.\nΈτσι, αποφάσισε να ιδρύσει μια συνωμοτική οργάνωση, την ΜΕΔΕΒΑ 134 και αναζητούσε μέλη.\nΑπευθύνθηκε πρώτα στον «Μήτσο», Πελοποννήσιο καθηγητή, αιχμάλωτο του ΔΣΕ και πολυμήχανο. Αυτός εξέφραζε δυσαρέσκεια για το καθεστώς και νοσταλγία για την Ελλάδα.\nΟ Ακριβογιάννης, δεν ήξερε όμως ότι ο «Μήτσος», ήταν χαφιές των Αλβανών…\nΈνας ακόμα που προσεταιρίστηκε, ήταν ο Κερκυραίος Σπύρος Παγιατάκης. Το 1949, καταδικάστηκε σε φυλάκιση 18 μηνών για ληστεία τράπεζας.\nΜετά την αποφυλάκισή του, έφυγε για την Αλβανία.\nΤη νύχτα της Κυριακής 13 Δεκεμβρίου 1954, οι τρεις τους έφυγαν από το στρατόπεδο και κατευθύνθηκαν προς τον βορρά.\nΤο ξημέρωμα, τους βρήκε στο Ρογκοζίνε, μια μικρή κωμόπολη νότια του Δυρραχίου, 15 χλμ. βόρεια της Λούσνια.\nΤο βράδυ της 14/12/1953, εκδόθηκε ένταλμα σύλληψης κατά του Ν. Ακριβογιάνννη και του απαγγέλθηκε κατηγορία για διενέργεια κατασκοπείας κατά της ΛΔ της Αλβανίας, κατά την έννοια του άρθρου 61-65 του Ποινικού Κώδικα.\nΗ κατηγορία επέσυρε την ποινή του θανάτου.\nΟι ίδιες κατηγορίες, απαγγέλλονται και στον Παγιατάκη, ενώ ο «Μήτσος», που «κάρφωσε» τα σχέδια του Ακριβογιάννη, αφέθηκε ελεύθερος!\nΗ απόφαση, γεμάτη λάθη και ανακρίβειες, που σε οποιαδήποτε δημοκρατική χώρα θα «έπεφτε» στο Εφετείο, ήταν σκληρή. Θάνατος δια τουφεκισμού στον Ακριβογιάννη και δήμευση του αεροπλάνου και εικοσαετής ειρκτή για τον Παγιατάκη.\nΩστόσο, στις 28 Ιουνίου 1954, η Στρατιωτική Εισαγγελία άσκησε έφεση κατά της απόφασης για τον Παγιατάκη και ζήτησε τη θανατική καταδίκη του.\nΟι δύο κατηγορούμενοι, στις 25 Ιουνίου 1954, δια των συνηγόρων τους Asllan Mlloya και Thoma Jani άσκησε έφεση, στο Ανώτατο Δικαστήριο των Τιράνων, η οποία εξετάστηκε στις 8 Ιουλίου 1954.\nΤο Δικαστήριο, επικύρωσε την ποινή του Ακριβογιάννη, ενώ μείωσε την ποινή του Παγιατάκη σε 15 χρόνια ειρκτή, την οποία εξέτισε στις φυλακές Αυλώνας.\nΑργότερα, η ποινή του μειώθηκε κατά 5 έτη και στις 13/12/1961, του δόθηκε χάρη. Έτσι, στις 27/12/1961, αποφυλακίστηκε οριστικά.\nΤη Δευτέρα 16 Αυγούστου 1954, στο Μπεράτι, στις 24.00, ο Νίκος Ακριβογιάννης εκτελέστηκε.\nΕίχε φορέσει για τελευταία φορά τη στολή του δόκιμου Ίκαρου και είχε χτενιστεί με μια τσατσάρα που είχε μαζί του κατά την απόδρασή του από τη Λούσνια.\nΤο προεδρείο της Αλβανικής Βουλής, αρνήθηκε να του δώσει χάρη. Του ζητήθηκε να δηλώσει ποια ήταν η τελευταία του επιθυμία – Ζήτω η Ελλάδα, βροντοφώναξε.\nΈχουν περάσει 65 χρόνια από την εκτέλεση του Νίκου Ακριβογιάννη και 67 από την «πρώτη φάση» της δίκης των αεροπόρων.\nΜέχρι σήμερα, πολλά ερωτήματα, παραμένουν αναπάντητα:\nΥπήρχαν πραγματικά δολιοφθορές στην Αεροπορία ή επρόκειτο για σκευωρία;\nΥπήρχε δάκτυλος του Κ.Κ.Ε. στην υπόθεση;\nΉταν αδιάβλητες οι δικαστικές αποφάσεις σε βάρος των κατηγορουμένων;\nΣτις 10 Νοεμβρίου 1979, ο αξιωματικός της Αεροπορίας Ηλίας Καρταλαμάκης, ζήτησε από τον Αλβανό πρέσβη στην Αθήνα Bashkim Dino, πληροφορίες για τον Νίκο Ακριβογιάννη.\nΣτον Καρταλαμάκη είχε ανατεθεί η συγγραφή βιβλίου για την ιστορία της Ελληνικής Αεροπορίας και υπήρχε ένα μεγάλο κενό με την υπόθεση Ακριβογιάννη.\nΣτις 14 Μαΐου 1988, ο τότε ΥΠΕΞ Κάρολος Παπούλιας μετά από πιέσεις της οικογένειας, ζήτησε από την ελληνική πρεσβεία στα Τίρανα να μεριμνήσει για τη συγκομιδή των οστών του Νίκου Ακριβογιάννη.\nΗ απάντηση των Αλβανών ήταν ασαφής και ανούσια.\nΟ Νίκος Ακριβογιάννης, υπήρξε θύμα σκευωρίας αλλά και του ίδιου του εαυτού του.\nΤα οστά του βρίσκονται σε κάποια χαράδρα στο Μπεράτι.\nΚαι η υπόληψή του, όπως γράφει ο Σταύρος Ντάγιος, αναποκατάστατη.\nPrevious post ← Διά την Σταφίδα της Σμύρνης – Ένα προφητικό άρθρο του 1969, που προειδοπουούσε για την εισβολή στην Κύπρο το 1974\nNext post Υπεγράφη πρόγραμμα στρατιωτικής συνεργασίας Ελλάδας – Αλβανίας →


Τετάρτη, 04 Οκτωβρίου 2017 01:14\nΓιάννης Σταθόπουλος ….Γιατί το όνομα είναι εγγύηση! Από τους πιο πετυχημένους επιχειρηματίες, άριστος οικογενειάρχης με ήθος και αξιοπρέπεια πέρασε πανω από 30 χρόνια στους κόλπους του Επιμελητηριακού θεσμού, διαγράφοντας μία λαμπρή πορεία. Δεν έδωσε ποτέ δικαίωμα για το παραμικρό, αγωνίστηκε για να στηριχτεί η επιχειρηματικότητα στο Νομό, στηρίζοντας πάντα τους επιχειρηματίες.\nΔεν είναι τυχαίο ότι έχει κερδίσει το σεβασμό όλων. Ακόμη κι εκείνοι που στις επερχόμενες επιμελητηριακές εκλογές είναι σε άλλα ψηφοδέλτια, υποκλίνονται στο ήθος και στην προσωπικότητα του Γιάννη Σταθόπουλου.\nΟ ίδιος δεν ήθελε να είναι επικεφαλής ενός ψηφοδελτίου. Το γεγονός όμως ότι στηρίζει ως υποψήφιος, την υποψηφιότητα της Βούλας Αγιοστρατίτη, σηματοδοτεί ότι ανοίγει δρόμους σε ανθρώπους με τους οποίους μπορεί τόσο ο ίδιος να συνυπάρξει, αλλά κι εκείνοι που ηγούνται μίας τόσο σοβαρής προσπάθειας, ότι μπορούν να ανταποκριθούν.\nΠάνε μαζί μια ομάδα ανθρώπων που συμπορεύτηκαν για πολλά χρόνια και έχουν αφήσει παρακαταθήκη στο Επιμελητήριο Εύβοιας, χωρίς αυτό να μπορεί κανείς να το αμφισβητήσει.\nΤελευταία τροποποίηση στις Τετάρτη, 04 Οκτωβρίου 2017 01:34\nΔιαβάστηκε 6318 φορές\nΟ Ηλίας Θαλάσσης για τις επιμελητηριακές εκλογές: «Τα περί χρίσματος μας αφήνουν αδιάφορους… Τελείωσε η περίοδος της κοροϊδίας!»\nΠαραιτήθηκε η Πρόεδρος του Εμπορικού Συλλόγου Ιστιαίας


Pause.: Το "τραμ" που έβλεπε τα άλλα "τραμ" να περνούν...- Έβα Γκρην\nΤο "τραμ" που έβλεπε τα άλλα "τραμ" να περνούν...- Έβα Γκρην\nΗ ζωή είναι ένα πολύ παράξενο παιχνίδι. Άλλοτε την καθορίζουν οι επιλογές μας κι άλλοτε τις καθορίζει αυτή. Άλλοτε ξέρει τι γυρεύει κι άλλοτε τρέχει ξωπίσω τους μην ξέροντας τι να τους πει. Λες και είναι τάχα λεωφορεία, ή τρένα και προσπαθεί να τα σταματήσει. Λες και είναι τρένα και λεωφορεία που έρχονται καταπάνω της. Ποτέ δε μπορεί να καταλάβει. Θαρρείς πως δε βρίσκει και νόημα. Πολλές φορές νομίζει πως της συμβαίνουν και τα δύο. Ναι, τούτο θαρρείς πρέπει να συμβαίνει.\nΏρες ώρες σκέφτομαι πως μπορεί και η ίδια να ναι τρένο ή και τραμ. Κάποιοι περιμένουν να επιβιβαστούν, κάποιοι κατεβαίνουν. Και πάντοτε είναι γεμάτη κόσμο. Άνθρωποι γεμάτοι ιστορίες παλεύουν να μπουν μέσα ή πασκίζουν να βγουν αποκαμωμένοι από το πολύωρο ταξίδι. Άλλοι κουβαλάνε αποσκευές, άλλοι όνειρα, άλλοι σκέψεις, ενθυμίσεις, άλλοι κουβαλάνε έρωτες κι απωθημένα. Και εισιτήριό τους οι επιλογές.\nΟι επιλογές και ο χρόνος. Ο χρόνος. Ναι, ο χρόνος. Πάντοτε να τρέξουν να προλάβουν, ή να φτάνουν νωρίτερα και να περιμένουν στην ουρά κάνοντας το ένα τσιγάρο πίσω από το άλλο. Κάποιες φορές να μην την προλαβαίνουν και να επιβιβάζονται στη ζωή κάποιου άλλου.\nΚαι η ζωή αυτή να συνεχίζει με άλλους επιβάτες. Με επιβάτες φλύαρους και αγενείς, που τους πετάει έξω. Ή και με επιβάτες βαρετούς. Ξέρεις, οικογένειες με παιδιά, σκυλιά, γατιά. - Ξέρεις...δε τα γουστάρει αυτά η ζωή. Όχι, όχι. Η ζωή θέλει έρωτα. Γι' αυτό όταν μπαίνουν τούτοι βαριέται και μένει άθικτη. Μήτε ένα βλέφαρο δε τους ρίχνει. Μένει χωρίς ούτε μια ιστορία να διηγηθεί. Πολλές φορές βιάζεται να τους ξεφορτωθεί κιόλας - Κι ύστερα, σε κάποια άλλη στάση να ξαναβρίσκει εκείνους τους μελαγχολικούς ονειροπόλους, εκείνους με τα θολά νερά που ζουν με την εγκαρτέρηση πως τάχα θα καταφέρουν να βρουν έστω ένα εισιτήριο.\nΤούτους πολύ τους γουστάρει η ζωή. Μοιάζουν να χουν μια τάχα μου κάποια ιστορία. Μοιάζουν να έχουν τη μελαγχολία στο βλέμμα. Κάτι τ' αλλιώτικο, τ' απ'αλλού φερμένο. Θαρρείς πως κάποιες φορές νομίζει ότι της μοιάζουν. Ταξιδιάρες ψυχές, σκέφτεται. Και τους περιμένει. Και τούτοι μπαίνουν. Και τη ζωγραφίζουν με μαρκαδόρο. Γράφουν στίχους από ποιήματα, λέξεις από βιβλία, τραγούδια. Ναι, τούτους πολύ τους γουστάρει. Θαρρείς μάλιστα πως πολλές φορές τους αναζητά, σε εκείνες τις πολύωρες περιπλανήσεις της.\nΤι τα θες; Πολλές φορές διαλέγουν άλλο τρένο κι αυτή ξεμένει με τις οικογένειες με τα μούλικα. Πόσο τα αντιπαθεί! Αλήθεια! Την κάνουν να νιώθει πως τάχα μεγάλωσε, πως τάχα έχει γεράσει πριν την ώρα της. Πώς πια ας πούμε δε θα φιλοξενεί άλλους από τους καλλιτέχνες της, πως τάχα θα φιλοξενεί μόνο τούτους. Και την πιάνει σύγχυση. Θαρρείς πως τούτοι τη φθείρουν πιότερο από όλα. Θέλει να τους πετάξει έξω. Αλλά με ποια δικαιολογία; Τούτοι είναι το πιο μισητό της είδος. Τουλάχιστον τους αγενείς ξέρει. Στην πρώτη αγένεια τους έχει ρίξει πόρτα. Μα τούτοι είναι ύπουλοι. Σα το σαράκι της σιγοτρώνε τις καλημέρες και τις καληνύχτες. Πιάνονται σαν αμοιβάδες από πάνω της και προσπαθούν να επιβιώσουν. Και η ζωή παραμένει κρύα και όμορφη, καθώς οι λεπτοδείκτες κυλούν, όπως και οι ποιητές της, που δε θα γνωρίσει σήμερα, που δε θα γνωρίσει ποτέ ξανά. Γιατί πια της έκαναν ανακαίνιση λένε και πια θα φιλοξενεί μόνο δαύτους. Μόνο οικογένειες.\nΑναρτήθηκε από Pause. στις 12:04 π.μ.\nΕτικέτες Έβα Γκρην, έρωτας, ζωή, Λογοτεχνική γωνιά!, ταξίδι


Ιστορικό - A.Pitenis Bros S.A. - Gourmet Food Industry\nΜάθετε την ιστορία της εταιρείας μας\nΗ Αφοί Α. Πιτένη ΑΒΕΕ είναι μια από τις μεγαλύτερες εταιρείες παραγωγής και εμπορίας τροφίμων στην Ελλάδα. Ιδρύθηκε το 1973 με την επωνυμία "Αγαμέμνων Πιτένης". Το Δεκέμβριο του 1997, ολοκληρώνει τη δημιουργία μιας νέας υπερσύγχρονης μονάδας παραγωγής εδεσμάτων, με συνολικό εμβαδόν 14.000τμ και κτιριακές εγκαταστάσεις 3.000τμ, προκειμένου να ανταπεξέλθει στις νέες συνθήκες του εγχώριου και διεθνούς ανταγωνισμού.\nΤέλος, έχει πιστοποιηθεί και εφαρμόζει το Σύστημα Διασφάλισης & Διαχείρισης Ποιότητας "ISO - 22000:2005", το οποίο συμπεριλαμβάνει το Σύστημα Ανάλυσης Κινδύνων & Κρίσιμων Σημείων Ελέγχου "HACCP", και τα Συστήματα Ασφάλειας Τροφίμων British Retail Consortium "BRC" Global Standards, The Certification Plan for Food Safety Management (FSMS) and Quality Management Systems (QMS) “FSSC 22000” Global Food Safety System και το "HALAL" Lawful Certification για χώρες της Μέσης Ανατολής, ενώ έχει λάβει πιστοποίηση των προϊόντων της από το USA Food & Drug Administration "FDA", μετά από επιτόπιους ελέγχους, και άδεια για την εξαγωγή τους στα κράτη της Ρωσικής Ομοσπονδίας από την Ομοσπονδιακή Κτηνιατρική.


eyploia.aigaio-net.gr - Διατροφική τρομοκρατία\nΔιατροφή: Διατροφική τρομοκρατία\nΣΗΜΕΙΩΜΑ ΤΗΣ ΕΚΔΟΣΗΣ:\nΣύμφωνα με τη Διακυβερνητική Επιτροπή για τις Κλιματικές Αλλαγές των Ηνωμένων Εθνών (IPPC), υπάρχουν αποδείξεις για την παγκόσμια αύξηση της θερμοκρασίας κατά 0,6οC και για την άνοδο κατά 20 εκατ. της στάθμης της θάλασσας από το 1900 μέχρι σήμερα. Επίσης προβλέπεται ότι μέχρι το 2100 ίσως να έχουμε μια αύξηση της θερμοκρασίας από 1,4 οC μέχρι 5,8 οC και ότι για να αποτραπεί ο κίνδυνος επικίνδυνων κλιματικών αλλαγών απαιτείται μείωση των εκπομπών κατά 50-70% παγκοσμίως μέχρι τα μισά του 21ου αιώνα. Είναι γεγονός ότι η Ρωσία έσωσε το Κιότο τον Οκτώβριο του 2004, με την απόφασή της να επικυρώσει το σχετικό πρωτόκολλο. Τίθεται όμως το ερώτημα, αν υπάρχει ελπίδα για ανάκαμψη του παγκόσμιου κλίματος μετά την εφαρμογή του πρωτοκόλλου του Κιότο. Η απάντηση δυστυχώς είναι εύκολη: όχι. Διότι οι μεγαλύτεροι ρυπαντές ΗΠΑ και Κίνα, και από κοντά Καναδάς, Ιαπωνία και Αυστραλία, δεν έχουν καμία διάθεση να αλλάξουν τα πρότυπα με τα οποία λειτουργούν μέχρι σήμερα και τα οποία μάλιστα προσπαθούν να ακολουθήσουν και οι αναπτυσσόμενες χώρες! Το σενάριο επομένως αρχίζει να γίνεται εφιαλτικό. Ο άνθρωπος, σε μια μοντέρνα έκδοση της ιστορίας με τα Σόδομα και Γόμορρα, καταδικάζει σε αιμορραγία τον πλανήτη. Μόνο που αυτή τη φορά δεν θα είναι ταινία, δεν θα είναι εικονική πραγματικότητα, αλλά η ίδια η ζωή. Αυτά δεν είναι κινδυνολογία, αυτά είναι η πραγματικότητα!\nΗ γνωστή μεσογειακή διατροφή, ένας τρόπος διατροφής που τελευταία ακόμα και από τους επιστήμονες έχει αναγνωριστεί για την υψηλή του ποιότητα, μάς εξασφάλισε την επιβίωση και μας έδωσε τη δύναμη να δημιουργήσουμε έναν εξαιρετικό πολιτισμό. Όμως στην εποχή μας αυτή η κατάκτηση γίνεται όλο και πιο δύσκολη. Τα διατροφικά σκουπίδια μας κατακλύζουν. Η ανθρώπινη διατροφή ξέφυγε από το χωράφι στο εργοστάσιο, καθώς το τι τρώνε οι άνθρωποι το αποφασίζουν οι βιομήχανοι. Η ανθρώπινη τροφή από ύψιστη ζωτική αξία έγινε εμπόρευμα. Η παραγωγή υποκύπτει στην κατανάλωση, καθώς η μορφή του προϊόντος θα εξαρτηθεί από το τι "τραβάει" το εμπόριο. Χημικά, φάρμακα, συντηρητικά, διοξίνες, τοξικά, αντιβιοτικά, ορμόνες, γενετικά τροποποιημένα, πτωχή θρεπτική αξία, τρελές αγελάδες, τρελές τροφές, τρελοί άνθρωποι στο τέλος... Δεν ξέρεις από πού να φυλαχτείς. Το διατροφικό σκουπιδαριό σε πλήρη ασυδοσία. Είναι φοβερό το τι κυκλοφορεί στο ράφι του σούπερ μάρκετ!\nΤο διατροφικό κύκλωμα ασυδοτεί εις βάρος της δημόσιας υγείας. Ποιος θα ελέγξει την αγορά; Οι κρατικοί μηχανισμοί ελέγχου παραλύουν. Το ένα διατροφικό σκάνδαλο διαδέχεται το άλλο. Η συμβατική "επιστήμη" υποταγμένη στους νόμους του κέρδους αφανίζει οικοσυστήματα, υποβαθμίζει την τροφή και συμβάλλει όσο τίποτε άλλο στην οικολογική κρίση. Ο "πράσινος καπιταλισμός" είναι προ των πυλών. Το βασικό του επιχείρημα ακλόνητο: αν θέλετε οικολογικά προϊόντα θα πληρώσετε περισσότερο. Οι άνθρωποι θα πληρώσουν παραπάνω για να φάνε κάτι καλύτερο. Σ΄ αυτή την ιδέα παίζεται το παιχνίδι της "νέας επιχειρηματικότητας": όσο η κρίση μεγαλώνει τόσο θα αυξάνονται και τα κέρδη. Τόσο απλά.\nΟι απολογητές της οικονομίας σπεύδουν τώρα στην "οικολογία". Εκεί που σκορπούσαν άφθονα τα δηλητήρια, μιλούν για υγιεινή διατροφή. Εκεί που συνέτριβαν τους κοινωνικούς ιστούς εξαναγκάζοντας ολόκληρες κοινωνίες να δουλεύουν φασόν τη γη τους για ένα ξεροκόμματο, μιλούν για ποιότητα ζωής. Εκεί που δεν έδιναν δεκάρα για τη φύση και τον άνθρωπο, μιλούν για οικολογικές αξίες. Όλα γαρνίρονται "και με ολίγην οικολογίαν", γιατί η έρευνα αγοράς έδειξε ότι όσο περισσότερο τρομοκρατημένος είναι ο καταναλωτής τόσο θα πληρώσει για να αγοράσει "τα καλά". Οι ίδιοι θύτες ήρθαν να σώσουν τα ίδια θύματα με καινούργιο προϊόν, σωτήριο μεν αλλά... λίγο ακριβούτσικο. Όσοι μπορούν να πληρώσουν για να φάνε τα πιστοποιημένα με τις επτά σφραγίδες της "οικολογίας" τους θα είναι οι τυχεροί. Οι υπόλοιποι, θα γεμίζουν τα νοσοκομεία και τα νεκροταφεία συμβάλλοντας και στην αύξηση του ακαθάριστου εθνικού προϊόντος...\nΟι πρωτοφανείς πρόσφατες ανακοινώσεις του Υπουργείου Αγροτικής Ανάπτυξης και Τροφίμων (και τα συμπαρομαρτούντα δημοσιεύματα μερίδας του τύπου) που πρόσφατα δυσφήμισαν τα βιολογικά προϊόντα δεν είχαν το προηγούμενό τους. Πρώτη φορά στην ιστορία ένας κρατικός φορέας που είναι επιφορτισμένος με την διαφύλαξη του δημόσιου συμφέροντος διασύρει ο ίδιος τις αξίες που υποτίθεται ότι υπερασπίζεται! Οι ανακοινώσεις αυτές προβλημάτισαν τον σκεπτόμενο πολίτη για το πόσο έχει εισχωρήσει η διαφθορά στους δημόσιους φορείς. Αντί να βλέπουμε να προωθείται η οικολογική γεωργία για την εξυγίανση της παραγωγής και της διατροφικής ποιότητας, ήταν μια έμμεση ομολογία αδυναμίας απέναντι σε όσους προσδοκούν μια καλύτερη ποιότητα. Ο υποψιασμένος καταναλωτής δεν μπορεί να μην σκεφτεί, ότι από αυτές τις ανακοινώσεις οι μόνοι που ωφελούνται είναι ο μεγάλες εταιρείες που εκμεταλλεύονται την κρίση για να πουλήσουν. Μόνο αυτοί μπορούν να εκμεταλλευτούν τις συνθήκες της αγοράς για να επιπλεύσουν, τη στιγμή που οι μικροί παραγωγοί βγαίνουν εκτός αγοράς επειδή έχουν να αντιμετωπίσουν υψηλά πάγια έξοδα πιστοποίησης της παραγωγής τους. Έτσι οι τιμές αυξάνουν διαρκώς, ενώ οι παραγωγοί χάνουν την πρόσβαση στην αγορά.\nΥπάρχουν πολλοί βιοκαλλιεργητές που ως υπεύθυνοι πολίτες έχουν αφιερώσει τη ζωή τους στην οικολογία και στον άνθρωπο. Γι΄ αυτούς η βιολογική γεωργία δεν είναι οικονομική διέξοδος, είναι πάγια επιλογή. Η οικολογική γεωργία εργάζεται σιωπηλά και αδιάκοπα, με υπεύθυνες θέσεις και πρακτικές, με ανθρώπινο πρόσωπο, για την κοινωνία και όχι για την αγορά. Για την τοπική ανάπτυξη, τις ανθρώπινες σχέσεις, την τοπικότητα, την εξυγίανση της φύσης, την επανόρθωση των στρεβλών καταναλωτικών προτύπων, την ποιοτική παραγωγή, για τη βιωσιμότητα, την επανασύνδεση με τη φύση, την άμεση επαφή παραγωγού-καταναλωτή χωρίς εμπόρους μεσάζοντες και σοφούς αναπτυξιολόγους. Και αυτά σε ένα κλίμα εξαιρετικά αντίξοο, αφού από την πλευρά των θεσμών τα λόγια σχεδόν ποτέ δεν συνοδεύτηκαν από τα ανάλογα έργα από την πλευρά της πολιτείας. Αυτή τη φορά το θράσος ενός δημόσιου φορέα έφτασε σε νέο ύψος. Βέβαια η ιστορία δείχνει ότι μόνο όταν φαίνονται στον ορίζοντα χρηματοδοτήσεις σημειώνεται κάποια κινητικότητα, οπότε μόνο έτσι μπορούν να ερμηνευθούν οι δηλώσεις αυτές. Στο πλαίσιο των νέων επιδοτήσεων για τη βιολογική γεωργία, φαίνεται ότι η "απορροφητικότητα" των σχετικών χρηματοδοτήσεων έτσι έγινε αντιληπτή από τους πολιτικούς εγκεφάλους που μας κυβερνούν: "τρέξετε να πάρετε, γιατί στις πράσινες μπίζνες υπάρχει το χρήμα". Είναι πολύ λυπηρό να διαπιστώνει κανείς, ότι αντί να προωθούνται πολιτικά μέτρα για μια ουσιαστική βιωσιμότητα στην αγροτική παραγωγή, η πολιτική ηγεσία των υπουργείων υποκύπτει στην καθαρά οικονομίστικη αγοραία λογική.\nΓεωργική ανάπτυξη χωρίς σωστές βάσεις, χωρίς μια ορθολογική αγροτική πολιτική, δε γίνεται. Το πρόβλημα της παραγωγής πρέπει να θεωρηθεί ολοκληρωμένα αν θέλουμε διαφύλαξη των φυσικών πόρων, αειφορία, προκοπή του αγρότη, και ποιοτικά προϊόντα για τον καταναλωτή. Είναι απαράδεκτο να έχουμε ένα τέτοιο καταπληκτικό περιβάλλον και να εισάγουμε προϊόντα διατροφής από τις άκρες του κόσμου. Και μάλιστα σε μεγάλες τιμές, πληρώνοντας ακριβά για την πιστοποίησή τους.\nΌσο η παραγωγή νοσεί, θα νοσεί και η κατανάλωση. Δεν είναι δυνατό να έχουμε απαίτηση να καταναλώνουμε σωστά προϊόντα κάτω από τέτοιες συνθήκες. Για να έχουμε σωστά προϊόντα, κάποιος πρέπει να τα παράγει, και με σωστό τρόπο. Αν θέλουμε να εξυγιάνουμε την κατανάλωση, πρέπει πρώτα απαραιτήτως να εξυγιάνουμε την παραγωγή. Διαφορετικά δεν μπορούμε να έχουμε παράλογες απαιτήσεις. Πρέπει να ενισχύσουμε την τοπική παραγωγή, να διαφυλάξουμε τους φυσικούς πόρους, να ασκήσουμε αποτελεσματική αγροτική πολιτική, με πολιτικά μέτρα και σαφείς στόχους.\nΑν θέλουμε λοιπόν να έχουμε ποιοτικά προϊόντα και σωστή διατροφή, πρέπει να στηρίξουμε τον αγρότη που παράγει με ποιοτικό και σωστό τρόπο, με πολιτικά και κοινωνικά μέτρα. Και όχι να δυσφημούμε τα βιολογικά προϊόντα!\nτεύχος 82 - ΜΑΪΟΣ 2005\n"Διατροφική τρομοκρατία" | Κωδικός Εισόδου / Δημιουργία Λογαριασμού | 0 Παρατηρήσεις


Ο ΑΣ Μετέωρα πήρε άνετη πρόκριση με 15χρονους και 16χρονους ποδοσφαιριστές | Meteora24\nΑρχική ΑΘλητισμός Ο ΑΣ Μετέωρα πήρε άνετη πρόκριση με 15χρονους και 16χρονους ποδοσφαιριστές\nΤην πρόκριση στην επόμενη φάση του ερασιτεχνικού κυπέλλου πήρε την Τρίτη το απόγευμα η ομάδα των Μετεώρων, στο Δημοτικό Στάδιο «Βασίλης Καρακίτσιος».\nΟι καλαμπακιώτες υποδέχτηκαν την ομάδα της Πιαλείας, την οποία κέρδισαν άνετα με σκορ 6-0 και μάλιστα με πολλές αλλαγές στην αρχική ενδεκάδα.\nΟι προπονητές Θοδωρής Καραγιάννης – Λεωνίδας Σακελλαρίδης χρησιμοποίησαν πολλά παιδιά, από το «νέο αίμα» των Μετεώρων, τα οποία ικανοποίησαν με την απόδοσή τους. Άλλωστε, σ’ ένα τέτοιο παιχνίδι, αυτό είναι το μεγάλο κέρδος για μια ομάδα όπως τα Μετέωρα και αυτό έχει γίνει αντιληπτό από το σύνολο των φιλάθλων της Καλαμπάκας.\nΤα γκολ στην αναμέτρηση σημείωσαν: οι Λιατσικούρας (2), Λίτσιος, Ταμπουράς (2) και Βουλτσίδης.\nΣτη βασική ενδεκάδα ξεκίνησαν οι 16χρονοι Αλμπάνης Στέφανος και Σιούλας Κωνσταντίνος, δίπλα στον έμπειρο Θοδωρή Φορτούνη, ο 17χρονος Αντώνης Ταμπουράς, ο 18χρόνος Βαγγέλης Λίτσιος και οι 20χρονοι Αλεξανδρος Βουλτσίδης και Νίκος Σαμούτης, οι 23χρονοι Γιάννης Λιατσικούρας, Αποστόλης Γκούμπλιας και ο 22χρονος Αλέξανδρος Μπαλογιάννης, ενώ τα γκολπόστ υπερασπίστηκε ο Ανδρέας Βλαχάβας, ο οποίος αισίως στα 26 του, υπερασπίζεται την εστία της ιστορικής ομάδας των Μετεώρων και ανεβάζει το όριο ηλικίας της ομάδας, στα 20 έτη!\nΣτον αγωνιστικό χώρο πέρασαν και τρεις 15χρονοι ποδοσφαιριστές των Μετεώρων οι οποίοι δέχτηκαν το θερμό χειροκρότημα της κερκίδας.\nΟι Μάριο Κοττόρι, Βασίλης Μισιρλής και Μηνάς Τάτσιος, φόρεσαν για πρώτη φορά τη φανέλα της αντρικής ομάδας και το ευχαριστήθηκαν με το παραπάνω νιώθοντας μεγάλη χαρά.\nΑξίζει να σημειωθεί πως στην 18αδα βρέθηκαν κι άλλοι δυο μικροί σε ηλικία παίκτες. Οι 15χρονοι Κωνσταντίνος Θώμος και ο τερματοφύλακας, Θέμης Μαλακασιώτης, οι οποίοι αναμένεται να έχουν συμμετοχή στα επόμενα ματς των Μετεώρων.\nΦυσικά το «ρόστερ» της Καλαμπακιώτικης ομάδας, διαθέτει κι άλλους ικανούς και έμπειρους παίκτες, οι οποίοι «ξεκουράστηκαν» για το επόμενο ματς πρωταθλήματος, το ερχόμενο Σάββατο στο Δημοτικό Στάδιο Καλαμπάκας «Βασίλης Καρακίτσιος» με αντίπαλο την ομάδα του Βράχου Καστρακίου για την 5η αγωνιστική του πρωταθλήματος της Α΄ Ερασιτεχνικής, όπου αναμένεται να συρρεύσει πολύς κόσμος, για να παρακολουθήσει την ενδιαφέρουσα αναμέτρηση.\nΤην αναμέτρηση στην Καλαμπάκα, σφύριξε άριστα ο κ. Κουτσάγιας και οι βοηθοί του Μανασής και Παπαγεωργόπουλος.\nΝεοχώρι – Αγ. Κυριακή 7-0\nΓριζάνο – Τζούρτζια 3-0\nΜετέωρα – Πιαλεία 6-0\nΑχιλλέας – Δενδροχώρι 3-0\nΚεφαλ/κος – Φαρκαδόνα 1-2\nΦιλύρα – Καρυές 1-3 παράταση (1-1 καν.διάρκεια)\nΑγ. Μονή – Γλύνος 4-0


Παιδικά - Φόρεμα από φανέλα με κουκούλα και λωρίδες με φράσεις σε αντίθεση - Orchestra GR\nΠαιδικά - Φόρεμα από φανέλα με κουκούλα και λωρίδες με φράσεις σε αντίθεση\nΠαιδικά - Φόρεμα από φανέλα με κουκούλα και λωρίδες με φράσεις σε αντίθεση - Orchestra\nΚΩΔ. : HM91P9\nΤο τέλειο φόρεμα υπάρχει! Τα κοριτσάκια μας θα λατρέψουν το σπορ στυλ του, με κουκούλα και επένδυση από sherpa για να κρατά ζεστό το κεφαλάκι τους!\nΜακρυμάνικο φόρεμα από φανέλα με κουκούλα. Επένδυση κουκούλας από sherpa. Γράμμα από "μαγικές" πούλιες μπροστά. Λωρίδες με τυπωμένες φράσεις στα πλάγια και στα μανίκια. Ριμπ ύφανση στο τελείωμα.


Είναι αρμόδιος για τη διαχείριση ψηφιακού υλικού πολιτιστικής κληρονομιάς σε συνάρτηση με την υλοποίηση προγραμμάτων, στο πλαίσιο συνεργασίας του ΥΠΠΑΝ με την Ευρωπαϊκή Ψηφιακή Βιβλιοθήκη «Europeana», δυνάμει σχετικής συμφωνίας.\nΤαυτόχρονα έχει την εποπτεία και συντονισμό διαφόρων έργων ψηφιακής υποδομής, μέσω των οποίων διεκπεραιώνονται οι προβλεπόμενες ενέργειες για ψηφιακή προβολή και ανάδειξη του Πολιτισμού της Κύπρου σε Ευρωπαϊκό επίπεδο.\nΟ τομέας έχει υπό την πλήρη αρμοδιότητα του τον «Εθνικό Συσσωρευτή Μεταδεδομένων» (Cyprus National e-content Aggregator). Πρόκειται για ψηφιακή υποδομή που επιτρέπει την παραμετροποίηση και μεταφόρτωση ψηφιακών συλλογών από Φορείς πολιτιστικής Κληρονομιάς προς Ευρωπαϊκές Ψηφιακές Πλατφόρμες.\nΤο πλαίσιο λειτουργίας του τομέα βασίζεται κυρίως στην άρτια και συνάμα αποτελεσματική διαχείριση ψηφιακών δεδομένων, μέσω βέλτιστων πρακτικών, που απορρέουν από τη χρήση εξειδικευμένων λογισμικών. Στόχος του τομέα είναι ο εναρμονισμός του Πολιτισμού με σύγχρονες μεθόδους ψηφιακής προβολής, ώστε να ανταποκρίνεται επαρκώς στις ολοένα αυξανόμενες τεχνολογικές, κοινωνικές και εκπαιδευτικές ανάγκες.\nΤαυτόχρονα, συμμετέχει ενεργά σε Εθνικά και Ευρωπαϊκά προγράμματα, καθώς επίσης σε Εθνικές Επιτροπές και ομάδες εμπειρογνωμόνων της Ευρωπαϊκής Ένωσης που άπτονται θεμάτων Ψηφιακού Πολιτισμού και Ψηφιοποίησης Πολιτιστικής Κληρονομιάς.


CorallBlogs: My Daniel Wellington Watch!\nMy Daniel Wellington Watch!\nΥπό κανονικές συνθήκες δεν θα έγραφα αυτό το post. Δεν θα μιλούσα δηλαδή για κάποιο αξεσουάρ και πόσο μάλλον για ένα ρολόι. Μετά πάλι σκέφτηκα: κάνω τόσα review για προϊόντα ομορφιάς, γιατί να μην κάνω ένα για το αγαπημένο -δεν-το-βγάζω-από-πάνω-μου- ρολόι? Το είδατε στο Holiday Gift Guide και σας άρεσε πολύ! Ε να, όλα οδηγούσαν εδώ, τι να έκανα?\nΕίναι το Classic Bristol από τη γυναικεία σειρά του Daniel Wellington με σκούρο καφέ δερμάτινο λουράκι και rose gold λεπτομέρειες. Έρωτας από την πρώτη ματιά, πολύ καλοφτιαγμένο αν και αρκετά ελαφρύ και διαχρονικό λόγω του κλασσικού σχεδίου του. Το φοράω καθημερινά και με τα πάντα - από πολύ casual μέχρι πολύ formal ντύσιμο.\nΕξαιρετική επιλογή για δώρο σε αγαπημένα πρόσωπα ή και σε σας τους ίδιους. Κανείς δεν κρίνει εδώ πέρα.\nΓια 15% έκπτωση εκμεταλλευτείτε τον κωδικό holidaycorallblogs. Συν το free worldwide shipping!\nΠείτε μου, φοράτε ρολόι σε καθημερινή βάση ή δεν είστε τόσο δεμένοι με το χρόνο?\nkaterin 7 Δεκεμβρίου 2014 - 2:40 μ.μ.\nΕνταξει ειναι υπερτελειο ακριβως στο γουστο μου, και ψαχνω να παρω ενα ^^\nKorallia 8 Δεκεμβρίου 2014 - 6:24 μ.μ.\nΝομίζω είναι τέτοιο το σχέδιο που ταιριάζει σε όλα τα γούστα και στυλ! :)\nΤζίνα 7 Δεκεμβρίου 2014 - 4:57 μ.μ.\n!!!!!Δεν μπορώ χωρίς ρολόι. !!!!!\nΚ γω από τότε που πήρα το michael kors 5263 δεν το βγάζω από πάνω μου!\nΠολύ ωραίο κ κλασικό και το δικό σου!!!\nKorallia 8 Δεκεμβρίου 2014 - 6:25 μ.μ.\nΜια από τα ίδια είμαι time bound!\nΑα το έψαξα και το δικό σου και είναι πολύ όμορφο! :)\nMairas life 7 Δεκεμβρίου 2014 - 7:30 μ.μ.\nΜε γειά! Είναι τέλειο βρίσκεται στη wish list μου πολύ καιρό :)\nKorallia 8 Δεκεμβρίου 2014 - 6:27 μ.μ.\nΑν το θέλεις πολύ πάρτο, είναι φανταστικό! :D\nMarianna Chalkiadaki 7 Δεκεμβρίου 2014 - 10:18 μ.μ.\nΠολύ ωραίο και υπέροχη φωτογραφία! Το τέλειο κλασσικό μαύρο ρολόι!\nKorallia 8 Δεκεμβρίου 2014 - 6:28 μ.μ.\nΕίναι σκούρο καφέ αλλά ξεγελάει η φωτογραφία! Thanks Μαριαννάκι! <3\nMarianna Chalkiadaki 8 Δεκεμβρίου 2014 - 6:34 μ.μ.\nΜ'αρέσει που το γράφεις κιόλας. Ωραία. -.-\nKorallia 10 Δεκεμβρίου 2014 - 10:09 π.μ.\nTheBeautyFairy 9 Δεκεμβρίου 2014 - 3:58 μ.μ.\nΥπέροχο και κλασικό!! Προσωπικά δεν φοράω, όχι γιατί δεν είμαι δεμένη με το χρόνο, απλώς πάντα έβαζα κάτι άλλο πιο πάνω στη wishlist μου. Αλλά μια από τις επόμενες αγορές μου θα είναι σίγουρα ένα κλασικό ρολόι!! :)\nKorallia 10 Δεκεμβρίου 2014 - 10:07 π.μ.\nΝομίζω ότι ολοκληρώνει πολύ όμορφα ένα look οπότε στο συνιστώ ανεπιφύλακτα να επενδύσεις σε ένα! :)\nMarissa D 9 Δεκεμβρίου 2014 - 4:25 μ.μ.\neinai uperoxo kai m aresoun toso ta rologia alla dn ta foraw sunexeia. genika me enoxloun ta accesorries sta xeria mou.\nΤο καταλαβαίνω, η άνεση πάνω από όλα! :)\nChara Sotiropoulou 9 Δεκεμβρίου 2014 - 7:49 μ.μ.\nυπέροχο, θέλω πολύ να παρω ένα, και εγώ δεν αντέχω χωρίς ρολόι, νιώθω πως κάτι λείπει από το ΄χερι μου!\nKorallia 10 Δεκεμβρίου 2014 - 10:08 π.μ.\nΧαχαχα μια από τα ίδια! Είναι σχέση εξάρτησης! :D\nMint Vinyl 17 Δεκεμβρίου 2014 - 8:46 μ.μ.\nΕίναι πανέμορφο και τόσο τόσο chic! Καλορίζικο! :D\nΦιλάκια Κοραλλία! <3\nKorallia 18 Δεκεμβρίου 2014 - 12:36 μ.μ.\nThank you! Φιλάκια πολλά! <3


Κούγιας στον ΣΠΟΡ FM: «Ο Σαββίδης έχει ανάγκη εμένα, όχι εγώ. Να ζητήσει συγγνώμη» - Ποδόσφαιρο - Super League - Π.Α.Ο.Κ. - Λάρισα | sport-fm.gr: ΣΠΟΡ FM 94.6\nΚυριακή, 15 Ιουλίου 2018, 21:53\nΚούγιας στον ΣΠΟΡ FM: «Ο Σαββίδης έχει ανάγκη εμένα, όχι εγώ. Να ζητήσει συγγνώμη»\nΛάβρος ο Αλέξης Κούγιας στον ΣΠΟΡ FM κατά του Ιβάν Σαββίδη. «Εκείνος με έχει ανάγκη, όχι εγώ. Περιμένω συγγνώμη», τόνισε. «Δεν θα με διώξουν τα σκουπίδια από την ΑΕΛ», πρόσθεσε.\nΤελευταία ενημέρωση 06/10/2017, 15:05\nΜε τον Ιβάν Σαββίδη και όσους τον ώθησαν στα πρόθυρα της απόφασης να εγκαταλείψει την ΑΕΛ και το ποδόσφαιρο τα έβαλε ο Αλέξης Κούγιας μιλώντας στον ΣΠΟΡ FM 94,6. Ο ισχυρός άνδρας των «βυσσινί» κατηγόρησε τον μεγαλομέτοχο του ΠΑΟΚ πως αντί να ψέξει τον Ελ Καντουρί άνοιξε πόλεμο μαζί του και πρόσθεσε πως δεν τον έχει ανάγκη καλώντας τον να του απολογηθεί.\nΠαράλληλα παραδέχτηκε πως σκέφτηκε να φύγει από την ΑΕΛ, αλλά αποφάσισε να μην… κάνει τη χάρη σε όσους τον πολεμούν. Επίσης αναφέρθηκε στην πορεία της ομάδας του δικαιολογώντας τις πολλές αλλαγές προπονητών και εκφράζοντας την πρόθεση να μονιμοποιήσει τον Ηλία Φυντάνη.\nΤα highlights του ΠΑΟΚ-Αντβέρπ